cyanic-selkie/wikianc huggingface dataset:
ශ්‍රී ලංකාවේ පුත්තලම දිස්ත්‍රික්කයෙහි රජයේ පාසල් ලැයිස්තුව
ආරච්චිකට්ටුව අධ්‍යාපන කොට්ඨාශය
පාසල් 21 කින් සමන්විත වන ආරච්චිකට්ටුව අධ්‍යාපන කොට්ඨාශයෙහි සමස්ත රජයේ පාසල් ලැයිස්තුව සඳහා මෙය බලන්න
වෙන්නප්පුව අධ්‍යාපන කොට්ඨාශය
පාසල් 41 කින් සමන්විත වන වෙන්නප්පුව අධ්‍යාපන කොට්ඨාශයෙහි සමස්ත රජයේ පාසල් ලැයිස්තුව සඳහා මෙය බලන්න
විකිමීඩියා
Sincanese Letters Talk like this nre:pat:rlspi;tin
ලෝක සෞඛ්‍ය සංවිධානය
ලෝක සෞඛ්‍ය සංවිධානය යනු එක්සත් ජාතීන්ගේ විශේෂ නියෝජනයක් වන අතර එය ජාත්‍යන්තර මහජන සෞඛ්‍ය ගැටළු පිළිබඳව සම්බන්ධීකරණ කටයුතු කරන අධිකාරිය ලෙසට ක්‍රියා කරයි. 1948 අප්‍රේල් 07 වන දා ස්ථාපිත, මෙහි මූලස්ථානය ස්විට්සර්ලන්තයෙහි ජිනීවා අගනුවර පිහිටා ඇති අතර, එහි පූර්වගාමී හා ජාතීන්ගේ සංගමයෙහි නියෝජනයක් වූ,  සෞඛ්‍ය සංවිධානයෙහි,  විධිනියෝගය සහ සම්පත් උරුම කොට ගෙන ඇත.
1948 ජුලි 24 දින අවසන් වූ ලෝක සෞඛ්ය කමිටුවේ පළමු රැස්වීමට සමගාමීව 1946 ජුලි 22 වන දින ලෝකය පුරා රටවල් 61ක් ලෝක සෞඛ්ය සංවිධානයේ ව්යවස්ථාව අත්සන් කර ඇත. ඒ හරහා මහජන සෞඛ්ය පිළිබඳ ජාත්යන්තර කාර්යාලය සහ ජාතීන්ගේ සෞඛ්ය සංවිධානය සංස්ථාපනය විය. එය නිර්මාණය වීමේ සිට, වසූරිය මුලිනුපුටා දැමීමේදී ප්රමුඛ කාර්යභාරයක් ඉටු කර ඇත. එහි වර්තමාන ප්රමුඛතාවයන් අතරට බෝවෙන රෝග, (විශේෂයෙන්ම එච්.අයි.වී. ඒඩ්ස්, ඉබෝලා, මැලේරියා සහ ක්ෂය රෝගය) සහ බෝ නොවන රෝගවලින් සිදුවන බලපෑම අවම කිරීම; ලිංගික සහ ප්‍රජනක සෞඛ්ය සංවර්ධනය සහ වයෝවෘද්ධ වීම; පෝෂණය, ආහාර සුරක්ෂිතතාව සහ සෞඛ්ය සම්පන්න ආහාර වේල අනුභවය; වෘත්තීය සෞඛ්යය මත් ද්‍රව්‍ය පිළිබඳ වාර්තා කිරීම, ප්රකාශනය සහ ජාලකරණය වර්ධනය කිරීම ඇතුළත් වේ.
ලෝක සෞඛ්ය වාර්තාව, ලෝක සෞඛ්ය සමීක්ෂණය හා ලෝක සෞඛ්ය දිනය සඳහා ලෝක සෞඛ්ය සංවිධානය වගකිව යුතු ය. ලෝක සෞඛ්ය සංවිධානයේ නව අධ්‍යක්ෂ ජනරාල් ටෙද්‍රස් ඇඩ්හැනොම් ස්වකීය පස් අවුරුදු නිළ කාලය 2017 ජූලි 01 වනදායින් ආරම්භ කළේය.
ව්‍යවස්ථාව හා ඉතිහාසය
ලෝක සෞඛ්‍ය සංවිධානයෙහි ව්‍යවස්ථාව පවසන අන්දමට එහි අරමුණ වනුයේ, "සමස්ත ජනතාව උදෙසා ලඟා කර ගත හැකි උසස්ම තත්ත්වයේ සෞඛ්‍යයක් ලබා දීමයි." එහි ප්‍රධාන කර්තව්‍ය වනුයේ රෝග, විශේෂයෙන්ම මූලික බෝවෙන රෝගයන්, සමග සටන්වැදීම සහ, ලෝක වාසී ජනයාගේ සාමාන්‍ය සෞඛ්‍යය තත්ත්වය නංවාලීමය.
ලෝක සෞඛ්‍ය සංවිධානය (WHO) එක්සත් ජාතීන්ගේ ආදිතම නියෝජනයන්ගෙන් එකක් වන අතර, එහි ව්‍යවස්ථාව විධිමත් ලෙසින් බලාත්මක වූයේ පළමු  ලෝක සෞඛ්‍ය දිනය, (1948 අප්‍රේල් 7) ට සමගාමීව, 26වන සාමාජීක රාජ්‍යය විසින් එය අපරානුමත කල විටය. මෙයට පෙර, මෙහි ක්‍රියාන්විතයන් හා, ජාතීන්ගේ සංගමයෙහි සෞඛ්‍ය සංවිධානයහි ඉතිරි ක්‍රියාකාරකම්, පැවතියේ, 1946 ග්‍රීෂ්ම සෘතුවෙහි පැවැති ජාත්‍යන්තර සෞඛ්‍ය සම්මේලනයකට ඉක්බිතිව පිහිටවුනු අතුරු කමිටුවක පාලනය යටතේය. පැවරීම සඳහා අධිබලය පවරන ලද්දේ මහා මණ්ඩලයේ යෝජනා සම්මතයක් මගිනි.
ආශ්‍රිත
ප්‍රවර්ගය:එක්සත් ජාතීන්ගේ සංවිධානය ප්‍රවර්ගය:ලෝක සෞඛ්‍ය සංවිධානය
මහරගම
මහරගම යනු   කොළඹ දිස්ත්‍රික්කයට අයත් නගරයකි. එය කිරුලපන සිට දිවෙන A4 හයිලෙවල් මාර්ගයේ කොළඹ සිට 15 කි.මී. දුරකින් ද නුගේගොඩ හා කොට්ටාව අතර පිහිටි නගරයක් වන අතර පිළිකා රෝහල පිහිටා ඇත්තේ ද මෙම නගරයේ ය. වර්තමානයේ මහරගම නගරය පාළනය වන්නේ මහරගම නගර සභාවෙනි. 1958 ‍පෙබරවාරි මස 15 ‍වෙනි දින ‍කෝට්ටේ ගල්කිස්ස ගම් සභා‍වේ දියුණූ කළ ප්‍රදේශයක් ‍ලෙස ගැසට් පත්‍රයක් මඟින් ප්‍රකාශයට පත්කර මහරගම සුළු නගර සභා‍ව ස්ථාපනය කර ඇත. මුලින් ‍කොට්ඨාශ ගණන 6 ක් වූ අතර මාම්‍‍‍පේ කැස්බෑවට අයත් ‍ගොඩිගමුව පන්නිපිටිය ප්‍රදේශ එකතු කිරී‍මෙන් 1965 වර්ෂ‍යේ පමණ ‍කොට්ඨාශ අටකින් යුත් සුළු නගර සභාවක් බවට පත්කර ඇත. මහරගම පමුණුව පුදේශය රෙදිපිළි පිලිබඳව ලංකාවේ ඉහලම වානිජ නගරය වේ. මෙහි ව්‍යාපාරික කටයුතු ඇරඹෙන්නේ පාන්දර 4.00ට පමනය. මේ වේලාවේ දී සාමාන්‍ය ජනයාගේ අවශ්‍යතා සඳහා ව්‍යපාරිකයන් විශාල පිරිසක් ද ගැනුම්කරුවන් විශාල පිරිසක් ද දැකගත හැකිය. පෙ.ව 9.00 වන විට මෙම ව්‍යාපාරිකයන් ඉවත්ව යන අතර මධ්‍යම පාන්තිකයන් සඳහා ව්‍යාපාර ඇරඹෙයි. නගරයේ සිට වෙනත් ප්‍රධාන නගර වෙත ධාවනය වන බස්රථ ගණනාවකි. කොට්ටාව මාතර අධිවේගී මාර්ගයේ ගාල්ල සහ මාතර නගර වෙත සෑම මිනිත්තු කිහිපයකට වරක් බස්රථ ධාවනය කෙරේ. පිලිකා රෝහලට පැමිනෙන්නන් සඳහා මහනුවර ඇඹිලිපිටිය සූරිය වැව නාවලපිටිය,හැටන් ආදී ප්‍රදේශකරා බස් රථ ධාවනය වේ. කැලණිවැලි දුම්රිය මාර්ගය දිවෙන්නේද මහරගම නගරය මධ්‍යයෙනි. නාවින්න, මහරගම, පන්නිපිටිය, කොට්ටාව, මාලපල්ල ආදී දුම්රිය ස්ථාන මහරගම නගරසභා බල ප්‍රදේශයේ පිහිටා ඇත.
මහරගම හරහා හයිලෙවල් මාර්ගයේ කොළඹ දක්වා ධාවනය වන බස් රථ සේවා
138 - කොට්ටාව / හෝමාගම, 138/2 - මත්තේගොඩ, 138/3 - රුක්මල්ගම, 138/4 - අතුරුගිරිය, 122 - අවිස්සාවේල්ල / රත්නපුරය, 125 - පාදුක්ක - ඉංගිරිය
මහරගම දක්වා ධාවනය වන බස් සේවා
138 - කොළඹ, පිටකොටුව, 112 - කොටහේන, 119 - දෙහිවල, 119 - නුගේගොඩ, 993 - මාලඹේ, 122/1 - අවිස්සාවේල්ල (SLTB), 124 - ඉහල බෝපේ, 128/1 - මූනමලේවත්ත, 125/1 - ඉංගිරිය / පාදුක්ක, 129 - මොරගහහේන (SLTB), 192 - මොරටුව, 280 - හොරණ, 341 - පිළියන්දල, 341/1 - කටුවාවල, 341/2 - බෝකුන්දර /වෑවල, 345 - කටුවාවල, 990 - විද්‍යාල හංදිය (දඹහේන / වීරමාවත), 990/1 - දඹහේන, 212 - ශ්‍රී ජයවර්ධනපුර රෝහල (නවරෝහල), 991 - ශ්‍රී ජයවර්ධනපුර රෝහල (නවරෝහල), 994 - හෝකන්දර (පොල්වත්ත හරහා), 996 - කටුකුරුන්ද
මහරගම දක්වා ධාවනය වන දුර ගමන් බස් සේවා
69 - මහනුවර, 99 - පඹහින්න
ප්‍රවර්ගය:ශ්‍රී ලංකාවේ නගර සහ ගම්මාන
ලොං ටං සටන
වියට්නාම යුද්ධය අතරතුර ලොං ටං සටන (18 අගෝස්තු 1966) සිදු වූයේ, දකුණු වියට්නාමයේ  ෆුවොක් ටයි පළාතේ, ලොං ටං ගම්මානය අසබඩදීය.
චීන ෆ්‍රයිඩ් රයිස්
චීන ෆ්‍රයිඩ් රයිස් යනු තෙම්පරාදු බත් වර්ගයකි. ඉංග්‍රීසියෙන් චයිනීස් ෆ්‍රයිඩ් රයිස් යන්න සාමාන්‍ය ව්‍යවහාරයේ දී රයිස් යන නමින් හැඳින්වෙයි.
නිරුක්තිය
ක්‍රි.ව. 1980 දශකයේ දී පමණ ශ්‍රී ලංකාවේ ජනප්‍රිය වුනු "චයිනීස් හොටෙල්" නමින් හැඳින් වූ අවන්හල් වල දී "චයිනීස් ෆ්‍රයිඩ් රයිස්" නමින් මෙම ආහාරය ශ්‍රී ලංකාවේ ආහාර අතරට එක් විය. පසුව 1990 දශකයේ අවසානය පමණ වනවිට මෙහි නමෙහි "චයිනීස්" යන්න ක්‍රමිකව හැලී ගොස් "ෆ්‍රයිඩ් රයිස්" යන යෙදුම භාවිතයට පැමිණියේ ය. වර්තමානයේ (එනම් ) "ෆ්‍රයිඩ්" යන්න ද හැලී ගොස් සාමාන්‍ය ව්‍යවහාරයේ දී මෙම ආහාරයට "රයිස්" යන යෙදුම භාවිතා වෙයි.
මූලාශ්‍ර
ප්‍රවර්ගය:බත් ආශ්‍රිත චීන ආහාර ප්‍රවර්ගය:තෙම්පරාදු බත් ප්‍රවර්ගය:ජාතික ආහාර
කත්‍යූෂා (ගීතය)
"කත්‍යූෂා" (Катю́ша - කැතරින් යන්නට යෙදෙන අල්පාර්ථ පදයක්), 1938 දී මිහායෙල් ඉසකොව්ස්කිගේ පද රචනයෙන් මත්ව්‍යෙයි බ්ලන්ටියර් විසින් නිර්මාණය කළ රුසියානු රණ ගීයකි. එය දෙවන ලෝක යුද සමයේ දී සතුරාගෙන් මව්බිම ආරක්ෂා කරගැනීමට දිරිගැන්වීමක් ලෙස ජනප්‍රියත්වයට පත්විය.
ගීතය
ගීතයෙන් දුරක සිටින තමාගේ පෙම්වතා නැවත පැමිණෙන තෙක් බලා සිටින කත්‍යූෂා නම් යුවතියක් ගැන කියවෙයි. ඇය උස් කන්දක ගංතීරයක සිට දුර ඈත දේශසීමාවේ සේවය කරමින් සිටින සෙබළෙක් වන තම ආදරවන්තයා ("ස්ටෙප් තැන්නෙහි අළු රාජාලියෙකුට" උපමා කර ඇත) ගැන ගීයක් ගයයි. ගීතයේ තේමාව වනුයේ සෙබළා මව්බිම සහ එහි ජනතාව ආරක්ෂා කරන අතරතුර ඔහුගේ පෙම්වතිය ඔවුන්ගේ ප්‍රේමය ආරක්ෂා කරනු ඇති බව යි.
ඉදිරිපත්කිරීමේ ඉතිහාසය
"කත්‍යූෂා" ගීතය මුලින් ම 1941 ජූලි මස දී නාසි ජර්මනියට එරෙහිව යුද පෙරමුණට යන සෙබලුන්ට සමුදීම සඳහා මොස්කව්හි සෝවියට් කාර්මික විද්‍යාලයක ශිෂ්‍යාවන් පිරිසක් විසින් ගායනා කරන ලදී. එය ඉක්මනින්ම සෝවියට් සංගමය පුරා ජනප්‍රියත්වයට පත්විය. එහි පළමුවන නිල ඉදිරිපත්කිරීම මොස්කව්හි හවුස් ඔෆ් යුනියන්ස් හි කොලම් හෝල් තුළ දී වැලෙන්ටිනා බාටිශ්චෙවා විසින් සිදුකරන ලදී. පසුව එය ලිඩියා රුස්ලානොවා, ග්‍යෝර්ගි විනොග්‍රාඩොව්, එඩුවාර්ඩ් කි, අන්නා ගෙර්මාන්, ඉවාන් රිබ්‍රෝෆ්, දිමිත්‍රි වොරොස්ටොව්ස්කි, ඉයොසිෆ් කබ්සොන්, කවුන්ටර්ටෙනර් විතාස්, මරීනා දෙව්‍යාටෝවා සහ කත්‍යා ර්යබොවාගේ යුග ගායනය, එලියෙනා වයෙන්ගා, සහ වෙනත් ගායකයින් විසින් ඉදිරිපත් කරන ලදී. "කත්‍යූෂා" ඇලෙක්සැන්ඩ්‍රොව් වෘන්දයේ සමාහාරයේ කොටසකි.
මෙම ගීතය දෙවන ලෝක යුද්ධයේ දී රතු හමුදාව භාවිත කළ BM-8, BM-13, සහ BM-31 "කත්‍යූෂා" රොකට් ලොන්චරවල නාමයන් සඳහා ද මූලාශ්‍රය වූ බව පැහැදිලි ය.
වෙනත් භාෂා වලින්
1943 දී, එතෙක් අක්ෂ බලවතුන්ගේ පාර්ශ්වයේ සිටි ඉතාලි රාජධානිය, මිත්‍ර පක්ෂයට එක්විය. ඊළඟ වසර දෙක තුළ දී, ඉතාලි පාක්ෂිකයෝ ඉතාලියේ සිටි ජර්මානු හමුදා සහ ඉතාලි පැසිස්ට්වාදීන්ට එරෙහිව සටන් කළහ. විසින් "කත්‍යූෂා" සඳහා ඉතාලි පද රචනය සිදු කළේය. ඔහුගේ ඡායානුවාදය වූ Fischia il vento (සුළඟ හමයි) ගීතය, Bella ciao සහ La Brigata Garibaldi යන ගීතත් සමගම පාක්ෂිකයන් අතර ජනප්‍රියම ජයගීයක් බවට පත්විය.
නැගෙනහිර පෙරමුණෙහි අවසාන සටන් අතරතුර, නිල් සේනාංකය විසින් "කත්‍යූෂා" හි තාලය ස්පාඤ්ඤ සටන්කරුවන්ගේ අගය වර්ණනා කරන කොමියුනිස්ට්-විරෝධී ගායනයක් වූ Primavera (වසන්තය) නම් අනුවාදයක් සඳහා යොදාගන්නා ලදී.
ග්‍රීක සිවිල් යුද්ධය (1946–1949) අතරතුර, 1941 ජර්මානු ආක්‍රමණයට එරෙහිව සටන් කළ ග්‍රීක පාක්ෂිකයෝ ඔවුන්ගේ "කත්‍යූෂා" අනුවාදය, Ο ύμνος του ΕΑΜ (EAM ගීතිකාව) නමින් රචනා කළහ. මෙම අනුවාදය බොහෝ පසුකාලීන ව Thanos Mikroutsikos විසින් පටිගත කරන ලද අතර Maria Dimitriadi විසින් ගයනා කරන ලදී.ගීතය 1945 දී හීබෲ භාෂාවට පරිවර්තනය කර ඉදිරිපත් කරන ලදී, එතැන් පටන් එය ඊශ්‍රායෙලයේ ජනප්‍රියත්වයට පත්ව ඇත. එමෙන්ම කත්‍යූෂා 20වන ශතවර්ෂයේ ඇති වූ සෝවියට් සංගමයේ බලපෑම නිසා චීනය තුළ ද ජනප්‍රියත්වයට පත්ව ඇති ගීතයකි.
දෙනුවර සටන
"දෙනුවර" is the annual cricket encounter a.k.a big-match of රාහුල විද්‍යාලය, මාතර හා St. Aloysius College, Galle. The first Battle of Two Cities was held at the ගාල්ල ජාත්‍යන්තර ක්‍රීඩාංගනය in 2004. Aloysians host the Battle on even numbered years, in The ගාල්ල ජාත්‍යන්තර ක්‍රීඩාංගනය සහ Rahulians host the Battle on odd numbered years, in උයන්වත්ත ක්‍රිකට් ක්‍රීඩාංගනය.
ආරම්භය
2004 දී, රාහුල විද්‍යාලයීය විදුහල්පති, කිත්සිරි ලියනගමගේ මහතා, took steps with ඇලෝසියස් විද්‍යාලයීය විදුහල්පති, N.K. ආරියවංස මහතා, to lay the foundation for this tournament, which was badly needed for The Two Colleges with a long cricketing history, but a big-match.
නීතිය - ගිවිසුම් කොන්දේසි
නීතිය - ගිවිසුම් කොන්දේසි ගිවිසුම් කොන්දේසි යනු ගිවිසුමේ කොටසක් වන ඕනෑම ප්‍රතිපාදනයන් වේ. කොන්දේසි වලින් ගිවිසුම් බන්ධන ඇති කරන අතර ඒවා බිදීම නඩු පැවරීමකට හේතුවක් වේ. සෑම කොන්දේසියක්ම ප්‍රකාශිතව දන්වා නැති අතර සමහර කොන්දේසි ලඝු වන අතර ඒවා ගිවිසුමේ අරමුණු හා පරිබාහිර ඒවා ලෙස සලකනු ලැබේ.
Tina L stak's ගේ Negotiating and drafting courted හි විස්තර කෙරෙන අන්දමට  boiler plate ප්‍රතිපාදන යනු නීතීඥවරැන් විසින් කොකවන් තෛලය ලෙස භාවිතා කරන ප්‍රතිපාදනයන් ය. නමුත් සමහර නීතිඥයින් මෙම යෙදුම පටු ආකාරයකට භාවිතා කරනු ලබන අතර සමහර ප්‍රතිපාදන ගිවිසුමේ අවසානයට දක්වා ඇත.
නියම වශයෙන් මෙම ප්‍රතිපාදන පාර්ශවකරැවන් අතර සබදතාව හා ගිවිසුම හසුරැවන්නේ කෙසේ ද යන්න විස්තර කරනු ලබයි. මේවා ද්විතියනව වැදගත් වන ප්‍රතිපාදන ලෙස සලකනු ලැබුත් මේවායේ නෛතික ප්‍රතිවිපාක ඉතා වැදගත් වේ. පොදු ප්‍රතිපාදන වලට නීති හසුරවන ප්‍රතිපාදන, පැවරැම් හා අභියෝජන ප්‍රතිපාදන ජුරි නඩු අත්හැරීමේ ප්‍රතිපාදන, දැන්විම් ප්‍රතිපාදන අනුපාතික බලපෑම් ප්‍රතිපාදන ද ඇතුලත් වේ.
කොන්දේසි වර්ග කිරීම කොන්දේසි හෝ ප්‍රතිඥාව කොන්දේසි ගිවිසුමේ මුලය හා සම්බන්ධවන අතර ඒවා බිදීමෙන් ගිවිසුම අලංගු වේ. අනෙක් පාර්ශවයට ගිවිසුමේ බැදීම් වලින් ඉවත් වීමට ඉඩකඩ සලසාදේ. ප්‍රතිඥාව එතරම් වැදගත් නොවන අතර ඒවා බිදීමෙන් ගිවිසුම අවලංගු නොවේ කෙසේ  නමුත් කොන්දේසි ‍හෝ  ප්‍රතිඥාවන් බිදීම හේතුවෙන්  නිවැරදි පාර්ශවයට වන්දි ලබාගැනීමට අවස්ථාව සැලසේ.
කොන්දේසි ගිවිසුමක මුලය හා සම්බන්ධ වන්නේ ද නැද්ද යන්න විෂයානු බද්ධ කරැණකි.
උදා:නිලියන් නාට්‍යමය නිෂ්පාදනයක පළමු දින රාත්‍රියේ දී රගපෑමට එකගවීම කො‍න්දේසියක් වන අතර ගායකයකු විසින් සංගීත සන්දර්ශනයක පෙරපුහුණුවීම් සදහා පළමු දින 3 තුල සහභාගී වීමට එකග වීම ප්‍රතිඥාවකි. යෙදුමන් හෝ එම යෙදුමේ ස්වාභාවය අනුව එය කො‍න්දේසියක් ‍හෝ ප්‍රතිඥාවක් වන්නේද යන්න නීතිය මගින් ප්‍රකාශ වේ. උදා: භාණ්ඩ විකිණිමේ පනතේ 15 A වගන්තියේ නාමය, විස්තරය තත්ත්වය හා සාම්පල (පනතේ සදහන් පරිදි) කොන්දේසි ගණයට වැටේ.
අනාමික‍ කොන්දේසි Hong kong Vs Kawasaki නඩුවේ දී විනිසුරැ Diplock සාමි වරයා විසින් අනාමික කොන්දේසි සංකල්පය ඉදිරිපත් කරන ලදි. ඒවා බිදිම ගිවිසුමේ මුගික පරමාර්ථය ඉෂ්ට ‍නොවිම හා සම්බන්ධද නැත් ද යන වග බිදීම් ස්වාභාවය මත රදා පවති. මෙම කොන්දේසි බිදිමද අන් කොන්දේසිමෙන් වන්දි ලබාගැනීමට අවස්ථාවක් සලසා දේ. එමගින් ගිවිසුම අවලංගු වන්නේ ද නැත්ද  යන කාරණය තීරණය වන්නේ ගිවිසුම මගින් නිවැරදි පාර්ශවයට සලසා ඇති නෛතික වාසි ලැබේ ද නොලැබේ ද යන්න මතය. විනිසුරැ Magaw සාමි වරයා විසින් 1970 දී නෛතික ස්ථාවරත්වය මුල්කරගෙන  කොන්දේසි හා ප්‍රතිඥා වර්
Reasdon Smith time Ltd. Vs Hansen - Janges
ප්‍රවර්ගය:නීතිය
එල්ලාවල මේධානන්ද හිමි
එල්ලාවල මේධානන්ද හිමි යනු ශ්‍රී ලාංකික දේශපාලනඥයෙක් සහ ශ්‍රී ලංකා පාර්ලිමේන්තුවේ හිටපු මන්ත්‍රීවරයෙකි. එසේම ඔහු පුරාවිද්‍යා චක්‍රවර්තී යන නාමයෙන්ද හඳුන්වයි. බොහෝ පුණ්‍යායතන සංවිධානය කර තිබූ අතර අඩු ග්‍රාමීය ප්‍රජාවන්හි අධ්‍යාපන කටයුතුවල නිරත විය. ශාස්ත්‍රීය විශාරදයෙකු ලෙස ( පීරිස්, op. cit. ) ඔහු ශාස්ත්‍රීය හා පුරාවිද්‍යාත්මක පර්යේෂණ පොත් 40 ක් ප්‍රකාශයට පත් කර ඇති අතර එහි "උතුරු සහ නැගෙනහිර පළාත්වල සිංහල-බෞද්ධ උරුමය" පිළිබඳ පොත 2003 දී කොළඹ ජයකොඩි ප්‍රකාශකයින් විසින් ප්‍රකාශයට පත් කරන ලදී. ඔහු මුලින්ම 2004 දී පසුව 2010 දී දෙවරක් මැතිවරණයට ඉදිරිපත් විය. එතැන් සිට ඔහු ශ්‍රී ලංකාවේ ග්‍රාමීය ප්‍රදේශවල පුණ්‍ය කටයුතු, ඉගැන්වීම් සහ ශාස්ත්‍රීය කටයුතු සඳහා කැපවී ඇත
මූලාශ්‍ර
ප්‍රවර්ගය:ශ්‍රී ලාංකික භික්ෂූහූ ප්‍රවර්ගය:1937 උපත් ප්‍රවර්ගය:ජීවමාන ජනයා ප්‍රවර්ගය:ශ්‍රී ලාංකික පුරාවිද්‍යාඥයෝ ප්‍රවර්ගය:සිංහල පුරාවිද්‍යාඥයෝ
1966
ප්‍රවර්ගය:ග්‍රෙගරි දිනදසුනේ අවුරුදු
හිත හොඳ පුතෙක්
ගීතයන්
සංගීත අධ්‍යක්ෂණය - සෝමපාල රත්නායක ගීත ප්‍රබන්ධය - සෝමපාල ලීලානන්ද, ප්‍රේමකීර්ති ද අල්විස්
ප්‍රදර්ශනය
ප්‍රදර්ශනය – පළවෙනි ප්‍රදර්ශන මණ්ඩලයේ සිනමා ශාලා මංගල දර්ශනය – චිත්‍රපට නළු ජීවන් කුමාරතුංගගේ ප්‍රධානත්වයෙන් බොරැල්ල රිට්ස් සිනමා ශාලාවේදී. ආරම්භක සිනමා ශාලා - රිට්ස් බොරැල්ල, සෙයින්ස්තාන් – ග්‍රෑන්ඩ්පස්, විජිත – රත්මලාන, අනූෂා - මහරගම, හිමාලි - කිරිබත්ගොඩ, ජයන්ත – ගම්පහ, සම්පත් – පානදුර, ජයලත් – කටුනායක, නිව් සිනමා - මාතර, ඕඩියන් – මහනුවර, ජුපිටර් – කුරුණෑගල, ඡායා - කෑගල්ල
බක් මාසය
බක් යනු චන්ද්‍ර මාසයකි.
ආශ්‍රිත
ප්‍රවර්ගය:චන්ද්‍ර මාස ප්‍රවර්ගය:බක්
2024 ගිම්හාන ඔලිම්පික්
2024 ගිම්හාන ඔලිම්පික් උළෙල ප්‍රංශයේ පැරිස් නුවරදී 2024 ජූලි 26 දින සිට අගෝස්තු 11 දක්වා පැවැත්වීමට නියමිත ලොව දැවැන්තම බහු-ක්‍රීඩා උළෙලකි.
2028 ගිම්හාන ඔලිම්පික්
2028 ගිම්හාන ඔලිම්පික් උළෙල ඇමෙරිකා එක්සත් ජනපදයේ ලොස් ඇන්ජලීස් නුවරදී 2028 ජූලි 21 දින සිට අගෝස්තු 6 දක්වා පැවැත්වීමට නියමිත ලොව දැවැන්තම බහු-ක්‍රීඩා උළෙලකි.
ප්‍රවර්ගය:ඔලිම්පික්
ඉස්ලාම් දිනදසුන
ඉස්ලාම් ආගමිකයන්ගේ සාම්ප්‍රදායික දිනදසුන වේ.
ආශ්‍රිත
ප්‍රවර්ගය:ඉස්ලාම් දිනදසුන
2018 ශ්‍රී ලංකාවෙහි ආණ්ඩුක්‍රම ව්‍යවස්ථාමය අර්බුදය
ජනාධිපති මෛත්‍රීපාල සිරිසේන විසින් එවකට තනතුරුධාරී රනිල් වික්‍රමසිංහ මහතා විධිමත් ලෙසින් තනතුරෙන් පහකිරීමට පෙර, හිටපු ජනාධිපති සහ පාර්ලිමේන්තු මන්ත්‍රී මහින්ද රාජපක්ෂ මහතා අග්‍රාමාත්‍යවරයා ලෙසින් 2018 ඔක්තොම්බර්  26 දිනදී පත්කිරීමත් සමගම එකවිට අගමැතිවරුන් දෙදෙනෙකු තනතුරු දැරීමෙහි තත්ත්වයක් උද්ගත වෙමින් ආණ්ඩුක්‍රම ව්‍යවස්ථාමය අර්බුදයක්  ශ්‍රී ලංකාවෙහි ඇරඹිණි. වික්‍රමසිංහ මහතා සහ එක්සත් ජාතික පක්ෂය (එජාප) විසින් මෙම පත්කිරීම නීතිවිරෝධි ලෙසින් දුටු අතර, එබැවින් ඉල්ලා අස්වීම ඔහු විසින් ප්‍රතික්ෂේප කෙරිණි.
සිරිසේන මහතාගේ මෙම හදිසි තීරණය විසින් "රට තුල දේශපාලනමය ව්‍යාකූල තත්ත්වයක්" ඇතිකිරීමට පදනම සකස් වූ අතර, ජාත්‍යන්තර  විවේචනය ඔහු වෙත එල්ලවුණි. වික්‍රමසිංහ මහතා, පාර්ලිමේන්තුවෙහි බහුතරයක්, සහ විපක්ෂයෙහි පක්ෂ විසින් ඔහුගේ ඉවත් කිරීම සහ රාජපක්ෂ මහතාගේ පත්කිරීම පිළිගැනීම ප්‍රතික්ෂේප කල අතර, සිරිසේන මහතාගේ ක්‍රියාවලිය ආණ්ඩුක්‍රම ව්‍යවස්ථාවට පටහැනි බවට කියා සිටියහ. පාර්ලිමේන්තුවෙහි බහුතරය තවමත් ඔහු සතු බවට හිමිකම් පල කර සිටි වික්‍රමසිංහ මහතා පාර්ලිමේන්තුවෙහි කථානායක කරු ජයසූරිය වෙතින් ඉල්ලා සිටියේ පාර්ලිමේන්තුව කැඳවන ලෙසටය. පාර්ලිමේන්තුව යළි-කැඳවන ලෙසට ඉදිරිපත්වූ සියළු ඉල්ලීම් නොසලකා හැරි සිරිසේන මහතා, ඔක්තොම්බර් 27 දිනදී පාර්ලිමේන්තුව වාරාවසාන කිරීම තුලින්, එහි රැස්වීම් පැවැත්වීම නොවැම්බර් 16 වන දින තෙක් පමා කර ලීය. රාජපක්ෂ මහතා අග්‍රාමාත්‍යවරයා සහිතව නව කැබිනට් අමාත්‍ය මණ්ඩලයක් පිහිටුවීමට ගත් වෑයමක් ව්‍යර්ථ වීමෙන් අනතුරුව, නොවැම්බර් 9 දිනදී පාර්ලිමේන්තුව විසුරුවාහැරීමට සිරිසේන මහතා උත්සාහ දැරීය. මෙම පියවර ආණ්ඩුක්‍රම ව්‍යවස්ථාවට පටහැනි බව එජාප යෝජනා කල අතර ඉන් ඉක්බිතිව 2018 දෙසැම්බර මස දක්වා සිරිසේන මහතාගේ මෙම විසුරුවාහැරීමෙහි නියෝගය අත්හිටවූ   ශ්‍රේෂ්ඨාධිකරණය ඉනික්බිතිව තීරණය කලේ එම පියවර ආණ්ඩුක්‍රම ව්‍යවස්ථාවට පටහැනි බවයි.
පාර්ලි‌‌මේන්තුව යළි රැස්වීම
===
පාර්ලිමේන්තුව විසුරුවාහැරීම සහ මැතිවරණය
thumb|2018 නොවැම්බර් 9 සිකුරාදා දිනදී ශ්‍රී ලංකාවෙහි පාර්ලිමේන්තුව විසුරුවාහරමින් නිකුත් කෙරුණු ගැසට් පත්‍රය
පාර්ලිමේන්තුව විසුරුවාහැරීම ආණ්ඩුක්‍රම ව්‍යවස්ථාවට පටහැනි බව ශ්‍රේෂ්ඨාධිකරණය තීන්දු කරයි
2018 දෙසැම්බර් 13 දිනදී, පාර්ලිමේන්තුවෙහි වාර කාලය නිමවීමට මාස 20 කට ඉහතදී එය විසුරුවාහැරීමට ජනාධිපති සිරිසේන ගත් තීරණය ආණ්ඩුක්‍රම ව්‍යවස්ථාවට පටහැනි බවට ශ්‍රේෂ්ඨාධිකරණය විසින් තීන්දු කෙරණි. පූර්ණ (විනිසුරුවන්-සත් දෙනෙකුගෙන් සමන්විත) විනිසුරු මඬුල්ලක් විසින් ඒකමතිකව තීන්දු කලේ එහි වාර කාලය වසර සතර-හමාරක් වීමට පළමුව ජනාධිපතිවරයා විසින් පාර්ලිමේන්තුව විසුරුවාහැරීම සිදු කල නොහැකි බවයි. අධිකරණය තව දුරටත් පැවසුවේ ජනාධිපතිවරයා විසින් හදිසි මැතිවරණයක් කැඳවීම නීතිවිරෝධී බවයි.
ප්‍රචන්ඩත්වය
ඔක්තොම්බර් 28 වන ඉරුදින දී, බලයෙන් ඉවත් කෙරුණු අමාත්‍යවරයෙකුගේ ආරක්ෂක නිලධාරීන් විසින් විරෝධතාකරුවන් පිරිසකට වෙඩි තැබීම නිසා එක් අයෙකු මරණයට පත් විය.
මාරි කියුරි
මරියා ස්ක්ලොඩොස්කා කියුරි හෙවත් මාරි කියුරි ජීවත් වූ කාලය  1867 නොවැ. 07 සිට 1934 ජුලි 04 දක්වාය. ඇය පෝලන්තයේ හැදී වැඩුනු අතර පසු කාලයක දී ප්‍රංශ පුරවැසිභාවය ලබා ගත්තාය. ඇය භෞතික විද්‍යාඥවරියක් මෙන්ම රසායනික විද්‍යාඥවරියක් ද විය. විකිරණශීලතාවය නැමැති ක්ෂේත්‍රයේ පුරෝගාමී මෙහෙවරක් ඉටු කළ ඇය නොබෙල් ත්‍යාගය දෙවරක් දිනා ගැනීමට හැකියාව ලබා ගත්තාය. (වර්තමානය වනතුරු විද්‍යා ක්ෂේත්‍රයන් දෙකක නොබෙල් ත්‍යාගය  දිනාගත් එකම පුද්ගලයා ඇයවේ.)  එමෙන්ම පැරිස් විශ්වවිද්‍යාලයේ ප්‍රථම කාන්තා මහාචාර්යවරිය ද ඇය වේ.
නීතිය - ගිවිසුම් කර සිද්ධාන්තය
නීතිය - ගිවිසුම් කර සිද්ධාන්තය ගිවිසුම්කර සිද්ධාන්තය ගිවිසුම් නීතියේ ප්‍රධානතම නිතිමය සිද්ධාන්තය වන අතර එමඟින් ගිවිසුම් නීතියේ නියමයන් හා සංකල්පිත සැකයක් පිළිබඳව සාකච්ඡා කරයි.මෙහිදී නැගෙන වැදගත්ම ප්‍රශ්නය වන්නේ ගිවිසුම බලාත්මක කළ යුත්තේ ඇයි ද යන්නයි. මෙම ප්‍රශ්නයට වඩාත් පිලිගත හැකි පිළිතුරැ ලෙස දිය හැක්කේ, ඉන් ලැබෙන ආර්ථික වාසි හා පොරොන්දු බලාත්මක කිරිම සැලකිය හැක. මෙම සෛද්ධාන්තික විවාදයේ තවත් පැතිකඩක් වන්නේ ගිවිසුමක් බැඳීම් නීතිය හා පවතින පුලුල් සබඳතාවයි. බැඳීමක් සාම්ප්‍රදායිකව ගිවිසුම් දෙකකට බෙදා වෙන්කර ඇති අතර එකක් ස්වේච්ඡාවෙන් ම වගකිම බාරගන්නා අතර එය එක් පුද්ගලයෙකු‍ට හෝ කීප දෙනකුට සීමා වේ. සිවිල් වැරදි බැඳීම් (fort) නීතිය මඟින් පනවනු ලැබු අයිතිවාසිකම් වැරදිසහගත ලෙස කඩකිරීම් වලින් ආරක්ෂා කිරීම පදනම් කර ගනිමින් වන අතර එහිදී බහුතරයකට වගකිව යුතු වේ.
මාරි කියුරි
කුඩා කාලය
මරියා ස්ටොඩොව්ස්කා ගේ උපන් දේශය වර්සාව් වන අතර උපත ලැබුවේ පෝලන්ත ජාතික දෙමාපියන්ට දාවයි. දෙමව්පියන්ගේ නම් වූයේ බ්‍රොනිස්ලාවා සහ බ්ලඩිස්ලෝ ස්ටොඩොව්ස්කි වන අතර ඔවුන් දෙදෙනාම ගුරුවරුන් වූ බැවින් ඉගෙනීමේ අගය කුඩා කළ සිටම තම දරුවන්ට  දැනීමට සැලැස්වීය. බ්ලඩිස්ලෝ ස්ටොඩොව්ස්කි භෞතික විද්‍යාව සහ අංක ගණිතය පිළිබද ගුරුවරයෙක් විය.
නීතිය - ගිවිසුම් කර සිද්ධාන්තය
එක්ත් ජනපද නීතියට අනුව ගිවිසුමක් යනු පාර්ශවයන්ගේ එකඟත්වයේ ප්‍රතිඵලයක් ලෙස ඇතිවූ පූර්ණ නීතිමය බැඳීමයි. නමුත් පොරොන්දුවක් ඉටු කිරීම තුලින් නෛතික යුතු කමක් ඇති කිරීම සඳහා අනිවාර්යයෙන්ම කල යුත්තේ කුමන ආකාරයේ ක්‍රියාවන් දැයි දක්වා නොමහැත. අයිතිවාසිකම් පැවත්ම, වරප්‍රසාද හා පොරොන්දුවකින් පැවරැ බලය නීතිය විසින් හඳුනා ගන්නා අවස්ථා පොදු නීතියේ විස්තර කර ඇත.
ප්‍රවර්ගය:නීතිය
මාරි කියුරි
කුඩා කාලය
මරියා කුඩා කාලයේදී ම ඇයගේ සොහොයුරිය වූ සොෆියා මිය ගිය අතර (ටයිපොයිඩ් උණ රෝගයෙන් ) වසර දෙකකට පසු  ඇගේ මව මරණයට පත්විය.( ක්ෂය රෝගයෙන්) මෙම සිදුවීම්  හේතුවෙන්  ඇය රෝමානු කතෝලික ආගම අතහැර  අදේවවාදියෙකු බවට පත්විය.
කුඩා කළ සිටම ස්ටොඩොව්ස්කාට ඉතා හොඳ මතකයක් තිබුණු අතර වැඩ කිරීමට ආශාවක් ද විය. එබැවින් අධ්‍යාපනය හැදෑරීම සදහා ආහාර සහ නින්ද  අතහැර දැමූ පුද්ගලයෙක් ලෙස ප්‍රසිද්ධියට පත්විය. වයස අවු 16 දී ඇයගේ වයසේ සියළුම ළමුන් අභිබවමින් ලුසියානු ලයිසියම් නැමැති ආයතනයෙන්  ඇය උපාධියක් ලබාගත් අතර  එහි මුලික අධ්‍යාපනය අවසන් කිරීම වෙනුවෙන් රන් පදක්කමක් ද හිමි කර ගත්තාය.
ප්‍රථම විද්‍යාත්මක පරීක්ෂණය
කැරැකොස්කි ප්‍රෙස්ඩෙමෙසි 66, වර්සාව් පැරණි නගරය අසල විද්‍යාගාරයක දී මරියා ස්ටොඩොව්ස්කා ඇයගේ ප්‍රථම විද්‍යාත්මක පරීක්ෂණය සිදු කරන ලදී. (1890 – 91)
ඇය ගැහැණියක් වූ බැවින්ද රුසියාවට එරෙහිව 1863 පෝලන්තයේ පැවැති ගැටුම් හේතුවෙන්ද ස්ටොඩොව්ස්කාට  සාමාන්‍ය විශ්ව විද්‍යාලයකට ඇතුළත් වීමට නොහැකි විය. එමෙන්ම ඇගේ පියා මුදල් වැරදි ලෙස ආයෝජනය කිරීම හේතුවෙන් ඇයට වර්සව්හි  නීතියෙන් පරිබාහිරව පිහිට වූ පෝලන්ත විශ්ව විද්‍යාලයක ද අධ්‍යාපන කටයුතු හැදෑරීමට යන අතරතුර දී  ගුරුවරියක් ලෙසද වැඩකටයුතු සිදු කිරීමට සිදු විය. වයස අවු 18 දී  ඇය ළමුන් බලා ගන්නා  පුද්ගලයෙක් ලෙස කටයුතු කළ අතර එහි දී ඇයට අසතුටු දායක ප්‍රේම සම්බන්ධයකට මැදි වීමට  සිදුවිය. බ්‍රොනිස්ලාවා හි පැරිස් වෛද්‍ය විශ්ව විද්‍යාලයක සිටින ඇගේ වැඩිමහල් සහෝදරියට උදව් කිරීමට ඇය උපයා ගත් දේ යොදා ගත්තාය.එසේ සිදු කළේ මරියා යම් කිසි දිනයක අධ්‍යාපනය ලබන විට ඇය උදව් කරාවි යයි ඇති බලාපොරොත්තුව මතය.
විශ්ව විද්‍යාල ජීවිතය
පැරිස් විශ්ව විද්‍යාලයේදී ස්ටොඩොව්ස්කා ගණිතය, භෞතික විද්‍යාව සහ රසායන විද්‍යාව උගත්තාය. (පසු කාලයක දී එනම් 1909 දී ඇය විශ්ව විද්‍යාලයේ ප්‍රථම කාන්තා මහාචාර්යවරිය ලෙස පත්වන විට ඇගේ නැසීගිය සැමියාගේ රැකියාව වන භෞතික විද්‍යාව ඉගැන්වීමේ අවස්ථාව ඇයට හිමිවිය. ඔහුගේ ඛේදාන්ත මරණයට පෙර මෙම තනතුර ඔහු විසින් දරන ලද්දේ  වසර දෙකහමාරක් පමණි)1893 මුල් භාගයේදී ඇගේ විශ්ව විද්‍යාලයේ ප්‍රථම ස්ථානය ඇය විසින් ලබා ගත්තාය. ඉන් වසරකට පසු එම පැරිස් විශ්ව විද්‍යාලයෙන්ම අංක ගණිතය පිළිබද  ඉහල උපාධිය ද ඇය ලබාගත්තාය. 1903 දී හෙන්රි බෙකරල්ගේ අධීක්ෂණය යටතේ පැරිස් විශ්ව විද්‍යාලයෙන් ආචාර්ය උපාධියක් ලබා ගත් පැරීසියේ පළමු  කාන්තාව බවට පත්විය.
විවාහ ජීවිතය
පැරිස් විශ්ව විද්‍යාලයේදී ඇය පියරි කියුරි හමු වූ අතර ඇය ඔහු සමග විවාහ ගිවිස ගත්තාය. එම කාලයේ දී පියරි කියුරි භෞතික විද්‍යාව හා රසායනික විද්‍යාව පිළිබද පාසලේ ගුරුවරයෙක් වු අතර (École Supériure de Physique et de Chimie Indrustrielles de la ville de Paris (ESPCI) ස්ටොඩොවිස්කා පැරිස් විශ්ව විද්‍යාලයේ ශිෂ්‍යාවක් වූ අතර නොයෙකුත් ලෝහවල චුම්භක  ද්‍රව්‍ය පිළිබද අධ්‍යයනය කරමින් ඇය  විද්‍යාඥවරියක් ලෙස  තම රැකියාව ආරම්භ කළාය.  චුම්භකත්වය පිළිබද ස්ලොඩොස්කාගේ සහ කියුරිගේ කැමැත්ත ඔවුන් දෙදෙනා එක් කිරීමට සමත් විය.
පර්යේෂන
ක්‍රමයෙන් විකිරණශීලී ද්‍රව්‍ය පිළිබද අධ්‍යයනය ආරම්භ කළ අතර විශේෂයෙන් ම යුරේනියම් ලබාගන්නා ලෝහය එනම් පිච් බෙලෙන්ඩ්  පිළිබද වැඩි අවධානයක් යොමු කරන ලදී. 1898 වන විට  ස්ටොඩොවිස්කා කියුරි  පැමිණි නිගමනය වන්නේ පිච් බෙලෙන්ඩ් නොදන්නා  සංයෝගවලින් සමන්විත වන අතර  යුරේනියම් වලට වඩා ඒවා  විකිරණශීලී බවින් වැඩි බවයි. 1898 ජුලි මාසයේදී මාරි සහ පියරි කියුරි එකතුව පොලෝනියම් නමින් ඔවුන් හදුනාගන්නා ලද මුලද්‍රව්‍යයක් පිළිබදව ලිපියක් සකස් කරන ලදී. මෙම මුලද්‍රව්‍ය නම් කරන ලද්දේ ඇගේ උපන් පෝලන්තයට ගෞරවයක් වශයෙනි. 1898 දෙසැ. 26 වන දින දෙවන මුලද්‍රව්‍යයක පිහිටීම පිළිබද ඇය දැනුම් දුන් අතර  එම මුලද්‍රව්‍ය පවතින විකිරණශීලී තාවය නිසා එය රේඩියම් ලෙස නම් කරන ලදී. රේඩියම් යන වචනය ඇය වචන දෙකක් එක් කොට සකස් කරන ලද්දකි.
හැරිස් විජේසිංහ
හැරිස් විජේසිංහ තවද හරිෂ්චන්ද්‍ර විජේසිංහ (ඉංග්‍රීසි: Harris Wijesinghe) යනු ප්‍රවීන මෝස්තර නිර්මාණ ශිල්පීයකි.
මාරි කියුරි
පර්යේෂන
1903 දී විද්‍යාව පිළිබදව රාජකීය ස්වීඩන් ආයතනයෙන් පියරි කියුරි, මාරි කියුරි සහ හෙන්රි බෙකරල් යන අයට භෞතික විද්‍යාව පිළිබද නොබෙල් ත්‍යාගය ලබා දෙන ලද්දේ  ‘මහාචාර්ය හෙන්රි බෙකරල් විසින් හදුන්වාදෙන ලද විකිරණශීලීතාවය නැමැති සංකල්පය  මත  සිදුකරන ලද සමුහ පර්යේෂණ වලට පිළිගැනීමක් ලබා දීමේ අරමුණිනි.’
හැරිස් විජේසිංහ
හැරිස් විජේසිංහ කොළඹ නාලන්දා විද්‍යාලයයේ ආදි සිසුවෙකි.
මාරි කියුරි
පර්යේෂන
නොබෙල් ත්‍යාගයක් ලබා ගත් ප්‍රථම කාන්තාව කියුරි වේ. වසර අටකට පසුව එනම් 1911 දී ඇය රසායන විද්‍යාව නොබෙල් ත්‍යාගය දිනා ගත්තේ රේඩියම් වෙන්කිරීම මගින් රේඩියම් සහ පොලෝනියම් නැමැති මුලද්‍රව්‍ය දෙක හදුන්වාදීම සහ  මෙම මුලද්‍රව්‍ය දෙකේ ස්වභාවය සහ සංයුතිය පිළිබද අධ්‍යයනය කිරීම මගින් රසායන විද්‍යාවේ දියුණුවට සිදු කරන ලද  සේවය ඇගයීමක් ලෙසයි.
හැරිස් විජේසිංහ
ආශ්‍රිත
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ලාංකික සිංහලයෝ ප්‍රවර්ගය:ආදි නාලන්දියයෝ
මාරි කියුරි
පර්යේෂන
ඉතාම පුදුම සහගත තීරණයක් ලෙස  ස්ටොඩොවිස්කා කියුරි  රේඩියම් වෙන් කිරීමේ ක්‍රියාවලිය සදහා පේටන්ට් බලපත්‍රයක් ලබා ගැනීම ප්‍රතික්ෂේප කළ අතර එබැවින්  විද්‍යාත්මක ප්‍රජාවට මෙම ක්ෂේත්‍රය පිළිබදව  තවදුරටත් අධ්‍යයනය කිරීම සදහා  කිසිදු බාධාවක් නොවීය.
ස්ටොඩොවිස්කා කියුරි නොබෙල් ත්‍යාග දෙකක් දිනා ගැනීමට හෝ ඒවාට හිමිකම් පෑමට හැකි වූ ප්‍රථම පුද්ගලයා විය. වෙනස් වූ ක්ෂේත්‍රයන් දෙකක දී නොබෙල් ත්‍යාග ලබා ගැනීමට හැකි වූ දෙදෙනාගෙන් එක් අයෙක් ඇය වූ අතර අනෙක් පුද්ගලයා වූයේ ලීමස් පෝලිංක් (රසායන විද්‍යාව, සාමය ) නොබෙල් ත්‍යාග දෙකක් දිනා ගැනීමට හැකි වූ එකම කාන්තාව ලෙස ඇය තවමත් ප්‍රසිද්ධව සිටින අතර වෙනස් වූ විද්‍යා ක්ෂේත්‍රයන් දෙකක් නොබෙල් ත්‍යාගය දිනාගත් එකම පුද්ගලයා ද ඇය විය. කෙසේ වුව ද විද්‍යාව පිළිබදව ප්‍රංශ ඇකඩමිය කාන්තාවන්ට එරෙහිව ඔවුනගේ පැවති දුර්මතය ඉවත දැමීමට අකමැති වූ අතර  එහි සාමාජිකත්වය ලබා ගැනීම සදහා එක් ඡන්දයකින් ඇය පරාජයට පත්විය. ඇයගෙන් උගත් ශිෂ්‍යාවක් වන මාගරිට් පෙරී 1962 දී  එනම් පියරි කියුරි 1905 දී සාමාජිකත්වය ලබා ගැනීමෙන් වසර 50කට පසුව, ප්‍රථම කාන්තාව ලෙස මෙම ඇකඩමියට තේරී පත්විය.
පියරි කියුරිගේ මරණය
ටික කලකට පසුව ඇය භෞතික විද්‍යාඥ පෝල් ලැන්ගවින් (තම බිරිද අතහැර ගොස් සිටි විවාහක පුද්ගලයෙක්) සමග සබදතාවයක් ආරම්භ කළ අතර අවසානයේ දී එය ඇගේ විරුද්ධවාදී සගයන් විසින් මාධ්‍යයට ද ගෙනයන ලදී. ඇගේ විද්‍යාත්මක පර්යේෂණ නිසා ලබා ගත් ප්‍රසිද්ධිය ද අභිබවා ප්‍රංශ ජාතිකයන් විදේශිකයන් නුරුස්සන බව මතුවිය.
ලැන්ගවින්ගේ මුනුපුරා වන මයිකල් ලැන්ගවින් පසු කාලයක දී  ස්ටොඩොවිස්කා කියුරි  ගේ මිනිපිරිය වන හෙලන් ජෝලියට් නැමැත්තිය විවාහ කරගත්තේය.
පළවන ලෝක යුද්ධ කාලයේ දී ස්ටොඩොවිස්කා කියුරි  ජංගම විකිරණශීලි අංශ පවත්වාගෙන ගිය අතර එය පසු කාලයක දී ජනප්‍රිය වුයේ  Petites Curies ( කුඩා කියුරි) ලෙසයි. මෙය පවත්වා ගෙන යන ලද්දේ තුවාල වූ සොල්දාදුවන් ට ප්‍රතිකාර කිරීමටය. රේඩියම් මගින් ලබා දෙන ලද අවර්ණ විකිරණශීලි වායු  එනම් පසු කලෙක දී රේඩයම් ලෙස හදුන්වාගත් වායු  යොදා ගෙන සකස් කරන ලද විකිරණශීලී නල මගින් මෙම අංශවලට විදුලිය ලබා දෙන ලදී. ඇය විසින් ලබා ගන්නා ලද රේඩියම් මගින් ඇය මෙම නලවලට රේඩියම් සපයන ලදී. එමෙන්ම යුද්ධය පටන් ගැනීමෙන් පසුව ඇයගේ සහ ඇයගේ සැමියාගේ නොබෙල් ත්‍යාග යුද්ධය වෙනුවෙන් ඇය පරිත්‍යාග කරන ලදී.
පළවන ලෝක යුද්ධය අවසානයේ දී එනම්, 1921 සහ නැවත 1929 දී ස්ටොඩොවිස්කා කියුරි  ඇමරිකා එක්සත් ජනපදය තුල සංචාරයක නිරත වූ අතර එහි දී ඇය ඉතාම ජයග්‍රාහී ලෙස පිළිගෙන රේඩියම් පිළිබද පර්යේෂණවලට මුදල් එකතු කිරීම සදහා  ඇයගේ උදව් ලබාගන්නා ලදී. තම විද්‍යාත්මක කාර්යයන් සදහා සහ ඇයට ලැබෙන ප්‍රසිද්ධිය හේතුවෙන් සිදු වූ අවහිරතා ඇය අපහසුතාවයට පත් කළ ද ඉන් ඇයට තම කාර්යයන් සදහා සම්පත් එක් රැස් කිරීමට හැකියාව ලැබුණි. ඇගේ දෙවැනි ඇමරිකානු ගමනේ දී, 1925 ඇගේ සොහොයුරිය වන බ්‍රොනිස්ලාවා  සමග  පිහිටුවා ගත් වර්සව් රේඩියම් ආයතනයට උපකරණ ලබා ගැනීමට ඇයට හැකියාව ලැබුණි.
පසු කලෙක දී ස්ටොඩොවිස්කා කියුරි පැස්චර් ආයතනයෙහි මුලිකත්වය ගත් අතර පැරිස් විශ්ව විද්‍යාලය මගින් ඇය වෙනුවෙන් සකස් කරන ලද විකිරණශීලී විද්‍යාගාරයේ ද ප්‍රධානියා බවට පත්විය.
පෝලන්තයේ 20000 වන පැරණි බැංකු නෝට්ටුවේ මරියා ස්ටොඩොවිස්කා කියුරිගේ ප්‍රතිරූපය අඩංගුවේ.
ප්‍රංශයේ 500 වන බැංකු නෝට්ටුවේ මාරි කියුරි සමග පසුබිමේ ඇගේ සැමියා සහ ඇය සමගම නොබෙල් ත්‍යාගය හිමිකරගත් පුද්ගලයා වන පියරි කියුරි ද වේ.
මාරියා ස්ටොඩොවිස්කා කියුරිගේ විද්‍යාත්මක පර්යේෂණ (1890 – 91) සිහි කිරීම සදහා වර්සව්හි  ක්රැකොව්ස්කි ප්‍රෙස්ඩෙමිසි නැමැති ග්‍රාමයේ ඇති විද්‍යාගාරයේ පලකයක් ඉදි කොට ඇත.
ඇගේ මරණය
1934 දී සැලැන්ෂස් සැවෝයිහි ඇගේ මරණය සිදුවූයේ (ඇට මිදුලු වර්ධනය නොවීම නිසා )සියලුම රුධිර සෛලවල ඇති ඌනතාවය හේතුවෙනි.මෙය ඇත්ත වශයෙන්ම සිදුවූයේ විකිරණශීලීතාවයට බොහෝ වේලාවක් නිරවරණය වීමෙන් වන අතර විකිරණශීලී ද්‍රව්‍ය වලින් සිදුවන හානිය එකල සොයා ගෙන නොතිබුණු  නිසාවෙනි. එමෙන්ම ඇයගේ බොහෝ කාර්යයන් සිදු කරන ලද්දේ කිසිදු ආරක්ෂිත පියවරක් අනුගමනය නොකරමින් වන අතර විකිරණශීලී සමස්ථානික රැගත් නළ ඇය විසින් නිතරම තම පොකැට්ටුවේ දමා ගෙන යාම ද තම මේසයේ ලාච්චුවක දමා තිබීමද පුරුද්දක් කරගෙන සිටියාය. එසේ සිදුකළේ මෙම මුලද්‍රව්‍ය අදුරේ දී ලබාදෙන කොළ පැහැයට හුරු නිල් පැහැති ආලෝකය නිසාය.
ඇය මිහිදන් කරන ලද්දේ සෝ  (Sceaux)හි ඇගේ සැමියා මිහිදන් කළ සුසාන භූමියේදීම ය. නමුත් වසර 60 කට පසුව එනම් 1995 දී ඔවුන් සිදු කළ සේවයට ගෞරව කිරීමක් වශයෙන් ඔවුන් දෙදෙනාගේ භෂ්මාවශේෂ පැරීසියේ පැන්තන් නැමැති ස්ථානයට ගෙන යන ලදී. කියුරි යුවලගේ වැඩිමහල් දියණිය වන ඉරේන් ජෝලියට් කියුරි රසායන විද්‍යාව සදහා 1935 දී නොබෙ‍ල් ත්‍යාගය දිනා ගත්තේ ඇලුමිනියම් විකිරණශීලී බවත් ඒවා ඇල්ෆා කිරණ සමග  විචර්ෂණය කිරීමෙන් නියුට්‍රෝන පිටකරන බවත් සොයා ගැනීම හේතුවෙනි. ඔවුන්ගේ බාලම දියණිය එනම් ඊවා කියුරි, කියුරි මහත්මිය පිළිබද චරිතාපදානයක් සකස් කරන ලදී.
මාරි කියුරි ලබාගත් ගෞරව සම්මාන
වර්තමානයේදී ඉතාම ජනප්‍රිය කාන්තා විද්‍යාඥවරියක් වන මාරි කියුරි විද්‍යා ලෝකයේ බොහෝ ත්‍යාග සහ ගෞරව සම්මාන ලබා ගන්නා ලදී. 1995 දී පැරීසියේ ඉතා ප්‍රසිද්ධ පැන්තන්  නැමැති  කොතයට, තම සැමියා සමග මිහිදන් වීමට අවස්ථාව ලබා ගත් ප්‍රථම සහ එකම කාන්තාව ඇය වේ. පියරි සහ ඇගේ ගෞරවය වෙනුවෙන් කියුරි (සංකේතය Ci ) නැමැති විකිරණශීලීතාවයේ ඒකකය හදුන්වාදෙනු ලැබු අතර පරමාණුක අංක 96 සදහන් වන මුලද්‍රව්‍ය කියුරියම් ලෙස නම් කරන ලදී.
ස්ටොඩොවිස්කා කියුරි ගේ රූපය  1980 දී පෝලන්ත බැංකු නෝට්ටුවක සදහන් වූ අතර බොහෝ මුද්දර සහ කාසි වල ද ඇගේ රූපය අඩංගු විය. ප්‍රංශ ෆ්රෑන්ක් නෝට්ටුව යූරෝ බවට පත් කිරීමට පෙර අවසාන ෆ්රෑන්ක් 500 නෝට්ටුවේ ද ඇය සමග ඇගේ සැමියාගේ රූපය අඩංගු විය.
1943 දී ඔස්කා සම්මානයට නාමයෝජනා ඉදිරිපත් වූ කියුරිගේ ජීවන කතාව පදනම් කරගත් මදාම් කියුරි (Madame Curie) නැමැති චිත්‍රපටියේ ග්‍රී ගාසන් සහ වෝලටර් පිජන් රංගනයෙන් දායක විය.1988 යාහු ආයතනය විසින්  නිෂ්පාදනය කරන ලද තරුණ අයින්ස්ටයින් (Young Einstein) නැමැති හාස්‍ය උත්පාදක කෘතියේ මාරි කියුරි නැමැති නම එක් චරිතයකට යොදා ගෙන තිබුණි.
විකිරණශීලී ලෝහ තුනක් ඇයගේ නමින් නම් කරන ලදී. කියුරයිට් (Curite), ස්ටොලොවිස්කයිට්(Sklodowskite) සහ කියුප්රෝ  ස්ටොලොවිස්කයට්  (Cuprosklodowskite)
පියරි සහ මාරි කියුරි විශ්ව විද්‍යාලය එනම් ප්‍රංශයේ පවතින විශාලතම විද්‍යා තාක්ෂණ සහ වෛද්‍ය විද්‍යාලය, පැරිසීයේ විශ්ව විද්‍යාලයෙන් පසුව බිහි වූ ආයතනයකි. ඇය මෙම ආයතනයේ ඉගැන්වීම් කටයුතු කළ අතර ඇයගේ සහ සැමියාගේ නම මෙම ආයතනයට යොදා ගන්නා ලද්දේ ඔවුනට කරන ගෞරවයක් වශයෙනි. ඔවුන් විසින් රේඩියම් හදුන්වාදෙන ලද විද්‍යාගාරයට මෙම විශ්ව විද්‍යාලය නිවසක් බදුය.
ඇයගේ නමින් නම් කරන ලද තවත් ආයතනයක් නම් විද්‍යාව තාක්ෂණය පිළිබද විශේෂයෙන්ම අධ්‍යාපන කටයුතු කෙරෙන නිව්යෝර්ක් නගරයේ මාරි කියුරි යන ආයතනයයි. (Marie Curie M.S. 158 ) එමෙන්ම  කියුරි උසස් අධ්‍යාපන ආයතනය (Curie Metropolitan high school) පිහිටා ඇත්තේ චිකාගෝ හි ඊසාන දිගිනි. එහිදී තාක්ෂණය නාට්‍ය හා රංග කලාව සහ වෙනත් විෂයන් ඉගැන්වීම් කරනු ලබයි.
2007 වර්ෂයේ දී පැරීසියේ පියරි කියුරි උමං දුම්රිය ස්ථානය නැවත වරක් පියරි සහ මාරි කියුරි දුම්රිය ස්ථානය ලෙස නම් කරන ලදී. ජෝසප් සී. මසුර් විසින් සකස් කරන ලද මාරි ස්ටොලොවිස්කා කියුරි මුද්‍රාව විශ්ව විද්‍යාලයේ පෝලන්ත දේශන ශාලාවේ දී දැකගැනීමේ හැකියාව ඇත.
ඇයට ගෞරවයක් වශයෙන් KLM McDonnell Douglas MD –11 නැමැති නම් වෙනස් කරන ලදී.
සටහන
ඇය උපත ලැබුවේ රුසියානු අධිරාජ්‍යයේ පෝලන්ත කොංග්‍රසයේ පිහිටා ඇති වර්සාවෝ හිදි වන අතර ඇයගේ පවුලේ පිරිස ඇයට වයස අවුරුදු 24 ක් වන තුරු එහි වාසය කළාය. 1891 දී ඇය සිය වැඩිමහල් සොහොයුරිය අනුගමනය කරමින් ඉගෙනීම් කටයුතු සදහා පැරීසියට ගිය අතර එහිදි ඇය ඇයගේ උසස් උපාධිය ලබාගත්තාය. ඇය පැරීසියේ හා වර්සාවොහි කියුරි ආයතන පිහිටුවනු ලැබීය. ඇය අයිරින් ජුලියම් කියුරි යන තෙවන නොබෙල් ත්‍යාගලාභි තැනැත්තියගේ පුතු වන පියරේ කියුරි සමග විවාහ විය. ඔහු ඇය හා සමකාලීනව නොබෙල් ත්‍යාගයෙන් පිදුම් ලද්දියක වුවාය. දේශා ප්‍රේමී ඇය ප්‍රංශයේ කාර්යක්ෂමව සිටින අතරතුර ඇය කිසිදිනෙකවත් ඇයගේ ජාතිය වන පොලිෂ් අනන්‍යතාව නැති කරගත්තේ නැත. කියුරි ඇය ගවේෂණය කළ (1898) පළමු වන නව රසායනික මූලද්‍රව්‍ය පොලෝනියම් ලෙස තමා උපන් රට වෙනුවෙන් නම් කළ අතර 1932 දී ඇය රේඩියම් ආයතනයක් (දැන් එය ස්කොලොඩෙවෙස්කා - කියුරි ආයතනය) තම උපන් ගම වන වර්සාවෝහි පිහිටු වනු ලැබුවාය. එය ඇයගේ වෛද්‍ය ශිෂ්‍ය සහෝදරිය වන ඇය සේම පැරිසියේ අධ්‍යාපනය ලබා තිබුණු බ්රොනිස්ලා වේ නැමැත්තියගේ ප්‍රධානත්වය යටතේ පවත්වාගෙන යනු ලැබුවාය.
බාහිර සබැඳි
ප්‍රවර්ගය:විද්‍යාඥයෝ ප්‍රවර්ගය:භෞතික විද්‍යාඥයෝ ප්‍රවර්ගය:1867 උපත් ප්‍රවර්ගය:1934 මරණ
ISO 3166-1
ISO 3166-1 යනු ප්‍රමිතිකරණය සඳහා වූ අන්තර්ජාතික සංවිධානය (ISO) විසින් ප්‍රකාශයට පත් කරන ලද ISO 3166 ප්‍රමිතියෙහි කොටසක් වන අතර, මෙමගින් රටවල් වල නම්, පරාධීන දේශභූමි, සහ භූගෝලීය බැඳියාවල විශේෂ ප්‍රදේශ සඳහා සංකේත නියම කරනු ලබයි.
නිල වශයෙන් පවරන ලද සංකේත මූලිකාංග
''Click on the button in the header to sort each column. For more information on each country and the assignment of its code elements, click on its alpha-2 code.''
ISO 3166
ෂරිස් අහමඩ්
ෂාරිස් අහමඩ් (උපත 2003 අප්‍රේල් 21) නෙදර්ලන්ත ක්‍රිකට් ක්‍රීඩකයෙකි. ඔහු 2022 සිට නෙදර්ලන්ත ජාතික ක්‍රිකට් කණ්ඩායමට ක්‍රීඩා කර ඇත. ඔහු දකුණත් පා දඟ පන්දු යවන්නෙක්.
පෞද්ගලික ජීවිතය
අහමඩ් 2003 අප්‍රේල් 21 දින ඇම්ස්ටර්ඩෑම් හි උපත ලැබීය. ඔහු සෙසු නෙදර්ලන්ත ජාත්‍යන්තර ක්‍රීඩක මූසා අහමඩ්ගේ බාල සහෝදරයාය. ඔවුන්ගේ පියා නදීම් අහමඩ් පාකිස්තානයේ ලාහෝර් සිට සංක්‍රමණය වීමෙන් පසු නෙදර්ලන්තයේ ඉහළ පෙළ ක්‍රිකට් ක්‍රීඩා කළේය. ඔහු සහ ඔහුගේ පුතුන් ඇම්ස්ටර්ඩෑම් හි Groen en Wit CC සඳහා ක්‍රීඩා කළහ.
යොමු කිරීම්
ප්‍රවර්ගය:Place of birth missing (living people) ප්‍රවර්ගය:ජීවමාන ජනයා
ඉගැන්වීම් ක්‍රම ශිල්ප
ඉගැන්වීමේ ක්‍රම ශිල්ප යට thumbnail|ඉගැන්වීම් ක්‍රම ශිල්ප තේ නිබන්ධන සැකසීම
බඩල්කුඹුර ප්‍රාදේශීය ලේකම් කොට්ඨාසය
බඩල්කුඹුර ප්‍රාදේශීය ලේකම් කොට්ඨාසය යනු, ශ්‍රී ලංකාවේ, ඌව පළාතේ,   මොණරාගල දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි.
ග්‍රාම නිළධාරි වසම්
සමුර්ධි මුද්දර නාමාවලිය
මූලාශ්‍ර
ප්‍රවර්ගය:ශ්‍රී ලංකාවේ ප්‍රාදේශීය ලේකම් කොට්ඨාස ප්‍රවර්ගය:මොණරාගල දිස්ත්‍රික්කය
සර්බියානු මෙහෙයුම
සර්බියානු මෙහෙයුම යනු, පළමුවන ලෝක යුද්ධය ආරම්භයේ දී සර්බියාවට එරෙහිව දියත් කළ හමුදා මෙහෙයුම් මාලාවක් වේ.
දෙහිඅත්තකණ්ඩිය
Kudagala නම් ගමෙහි සුන්දර කදු පන්ති වලින් යුක්ත සීගිරිය කදු පන්තියේ සේ සමාන කදු පන්තියක් තිබෙනවා එය කුඩාසීගිරිය නම් වේ.
ගොවිතැන
බාහිර සබැඳි
ප්‍රවර්ගය:ශ්‍රී ලංකාවේ නගර සහ ගම්මාන
වින්ඩෝස් 8
වින්ඩෝස් 8 යනු වින්ඩෝස් 7 මෙහෙයුම් පද්ධතිය පසු කරමින් එන මයික්‍රොසොෆ්ට් වින්ඩෝස් හී යෝජිත මීලඟ අනුවාදයයි. එහි තිබෙන නවතම ගුණාංගය වනුයේ ටච්ස්ක්‍රීන් යෙදවුම සඳහා නිමවා ඇති මෙට්‍රෝ- ශෛලියේ අතුරුමුහුණතයි.
අදාළ
ප්‍රවර්ගය:Beta software ප්‍රවර්ගය:Windows NT ප්‍රවර්ගය:Windows 8
රෝග බෝවීම
ඉන්ෆ්ලූවෙන්සා වැනි ඇතැම් රෝග ඉතා ඉක්මණින් බෝවන සුළුය. ආසාදන රෝග කහින විට සහ කිවිසන විට පිටවන බිදිති මගින්, රෝග වාහක කෘමියෙකු දෂ්ඨ කිරීම මගින් සහ අපවිත්‍ර වූ ජලය හෝ ආහාර මගින් යන විවිධ ක්‍රමෝපායන් මගින් බෝවිය හැකිය. තවද ලිංගාශ්‍රිත රෝග ද ඇත. යම්කිසි පුද්ගලයෙකු ගෙන් තවත් පුද්ගලයෙකුට පැතිරිය හැකි ක්ෂුද්‍ර ජීවින් ද මේ සඳහා විශේෂ කෘත්‍යක් ඉටු කරන අතර ඇතැම් රෝග ක්‍රමවත් පෝෂණ ක්‍රමයක් මගින් වළක්වා ගත හැකිය. පිළිකා රෝග සහ හෘද රෝග වැනි රෝග තත්වයන් ආසාදනයක් නිසා ඇතිවන්නක් ලෙස හැදින්විය නොහැකිය. මෙය මානසික රෝග සඳහා ද එකසේ වලංගු වේ.
දේශීය සම්ප්‍රේෂණය
දේශීය සම්ප්‍රේෂණය (local transmission) යන වචනයේ තේරුම ආසාදන ප්‍රභවය වාර්තා කරන ස්ථානය තුළ හඳුනාගෙන ඇති බවයි (රටක්, කලාපයක් හෝ නගරයක් වැනි)
බිඳිති මගින් බෝවීම
කහින විට සහ කිවිසන විට පිටවන බිදිති (respiratory droplets) මගින් රෝග බෝවීම ඉතාම සුලබ සිදුවීමකි.
විටමින්
250px|thumbnail|දකුණ| [[විටමින් B කොම්ප්ලෙක්ස් පෙති බෝතලයක්.]] 🤟විටමින් යනු ජීවින් සඳහා ඉතා කුඩා ප්‍රමාණයන්ගෙන් අවශ්‍යවන කාබනික ද්‍රව්‍යයන්ය. යම්කිසි සංඝටකයක් හට විටමිනයක් යැයි ව්‍යහාර කරනුයේ එය යම්කිසි ජීවියෙකු හට ප්‍රමාණාත්මකව සිරුර තුළ නිෂ්ප‍ාදනය කර ගත නොහැකි අවස්ථාවන්හිදීය. මෙහිදී එම විටමිනය ආහාර මගින් සිරුර තුළට ලබාගත හැකිය. මෙම විග්‍රහ කිරීම ඇතැම් අවස්ථාවලදී සහ ඇතැම් ජීවින් කරෙහි විවිධ වේ. උදාහරණයක් ලෙස ඇස්කොබික් අම්ලය විටමින් C ලෙස ඇතැම් ජීවින් තුළ පමණක් ක්‍රියාකාරීවන අතර විටමින් D සහ විටමින් K මිනිසුන්ගේ ආහාර වේලෙහි අත්‍යවශ්‍ය වනුයේ ඇතැම් අවස්ථාවන්හිදී පමණි.
විටමින් වර්ග
විටමින වර්ග කරනුයේ එහි ජීව ක්‍රියාවලීන්ට අනුව මිස එහි ව්‍යුහය මත පදනම්ව නොවේ. එක් විටමිනයක් මගින් වයිටමර් (Vitamer) නම් සංයෝග කිහිපයක් නියෝජනයවන අතර එමගින් එක්තරා විටමිනයක ජෛව ක්‍රියාකාරීත්වයන් පෙන්නුම් කරන රසායනික සංයෝගයන් නිර්මාණය කෙරේ. මෙලෙස සොයා ගන්නා ලද රසායනික ද්‍රව්‍යයන් ඉංග්‍රීසි හෝඩියෙහි අක්ෂර වින්‍යාසයට අනුකූලව නම් කර ඇත. උදාහරණයක් ලෙස විටමින් ඒ යනු රෙටිනාල්, රෙටිනෝල් සහ කැරටිනොයිඩයි. මෙම වයිටම වර්ග සිරුර තුළ එකිනෙක කෙරෙහි පරිවර්ථනය කළ හැකිය. විටමින යන වදන මගින් අනෙකුත් අත්‍යවශ්‍ය පෝෂ්‍ය පදාර්ථ ඛනිජ ලවණ, අත්‍යවශ්‍ය මේද අම්ල හෝ අත්‍යවශ්‍ය ඇමයිනෝ අම්ල නියෝජනය නොවේ.
දේහයේ පැවැත්ම සදහා අත්‍යාවශ්‍යය වන විටමින් වර්ග 13 ක් පවතින අතර එවා ජල ද්‍රාව්‍යය විටමින සහ මේද ද්‍රාව්‍යය විටමින වශයෙන් වර්ග කොට තිබේ.
ජල ද්‍රාව්‍යය විටමින්
විටමින් C සහ B-සංකීර්ණයට අයත් විටමින සියල්ල ජලද්‍රාව්‍යය විටමින ලෙස හදුන්වන අතර මේවායින් බොහොමයක් දේහයේ අතයාවශ්‍ය පරිවෘත්තිය ක්‍රියාවලින් සදහා වැදගත් වනු ලබන සහඑන්සයිමයන් (Coenzyme) ලෙස ක්‍රියා කරනු ලබයි.එමෙන්ම මෙම විටමිනයන් දේහය තුල සුළු වශයෙන් සංචිත කෙරෙන බැවින්ද වෘක්ක ඔස්සේ දේහයෙන් බැහැරවන බැවින්ද දෛනිකව නිශ්චිත ප්‍රමාණයක් දේහයට එක්කර ගැනිම අනිවාර්යය වේ.
බ්‍රිතාන්‍යය (බහුරුත්හරණය)
බ්‍රිතාන්‍ය යනු මහා බ්‍රිතාන්‍යය සහ එක්සත් රාජධානිය ආශ්‍රිත නාම-විශේෂණය සහ ජාති-නාමය යි. එය පහත දෙයටද යොමු විය හැක:
විටමින්
මේද ද්‍රාව්‍යය විටමින්
විටමින් K,A,D සහ E මේද ද්‍රාව්‍යය විටමිනයන් ලෙස සැලකෙන අතර මෙම විටමිනයන් කිසිවක් සහඑන්සයිම ලෙස වැදගත් නොවන අතර දේහයේ අක්මාව සහ විවිධ පටක තුල විශාල සංචිතයන් ලෙස පවැත්වා ගනු ලබයි.
විටමින් වල කෘත්‍යයන්
විටමිනවලට විවිධ ජෛව රසායනික කෘත්‍යයන් ඇත. ඒවා නම් හෝමෝනයක් ලෙස ක්‍රියාකිරීම (විටමින් D), ප්‍රතිඔක්සිකාරක ක්‍රියාවලිය ඉටුකිරීම (විටමින් E) සහ සෛල සහ පටක වර්ධනය සඳහා සංඥා ලබාදෙන මාධ්‍යයක් ලෙස ක්‍රියාකාරී වීමයි. (විටමින A) විටමිනවලින් බොහෝමයක් (විටමින් B සංකිර්ණය) එන්සයිම සහසාධක සදහා පුර්ව මාධ්‍යයක් ලෙසට ක්‍රියාකාරීවන අතර ඒවා පරිවෘත්තීය ක්‍රියාකාරිත්වයන්හි දී මාධ්‍යයන්හි එන්සයිම ක්‍රියාකාරිත්වය උත්ප්‍රේරණය කරයි. උත්ප්‍රේරක කාර්යයක් ඉටුකරන අවස්ථාවකදී මෙම විටමින එන්සයිම මත බැදී පවතින අතර එවිට ඒවා හට සංලග්න කාණ්ඩයයි විව්‍යවහාර කෙරේ. උදාහරණයක් ලෙස මේද අම්ල සෑදිමේදී උපකාරවන එන්සයිමවල සංලග්නකාණ්ඩයක් ලෙසට බයොටීන් භාවිත‍ා කරයි. එන්සයිම අතර රසායනික කාණ්ඩයන් හුවමාරු කර ගැනීම සදහා විටමින් වර්ග සහසාධක ලෙස ක්‍රියාකාරී වේ. උදාහරණයක් වශයෙන් ෆෝලික් අම්ලය මගින් මෙතිල්, ෆෝමයිල් සහ මෙතිලිනීන් යන කාබන් අන්තර්ගත කාණ්ඩයන් හුවමාරු කරයි. මෙලෙස එන්සයිමවල ක්‍රියාකාරිත්වය සඳහා උපකාරීවීම විටමින්වල වඩාත් ප්‍රචලිත කර්තව්‍යයන්වන අතර එමගින් ඉටුකරන අනෙකුත් කෘත්‍යන් ද එකසේ වැදගත් වේ.
1800 වන තෙක්ම සිරුර තුළට විටමින් ලබාගත්තේ ආහාර මගින් සහ ආහාර රටාවේ සිදු කරන වෙනස් කම් මගිනි. දශක ගණනාවක් තිස්සේ විටමින් වර්ග වෙළඳ ද්‍රව්‍යයක් ලෙස ඉතාමත් ලාභදායි සුලභව ලබාගත හැකි ඖෂධයක් බවට පත්වීමෙන් ආහාර මගින් ලබාගන්නා විටමින් ප්‍රමාණයට අමතරව වැඩි ප්‍රමාණයක් සිරුර තුළට ලබාගැනීමට හැකියාව ලැබී ඇත.
විටමින් B
B විටමින් ප්‍රභේද කිහිපයකින් යුක්තයි ඒවා B – B1 – B2 – B6 – B12 වේ ඒවා සියල්ල එකතු වූ විට විටමින් B කොම්ප්ලෙක්ස් ලෙස හැඳින්වේ යම් පුද්ගලයකුට විටමින් B කොම්ප්ලෙක්ස් ලබා දෙන්නේ නම් එයින් හැඟෙන්නේ මේ සියලු විටමින් පදාර්ථ සියල්ල අඩංගුව තිබෙන බවයි.
B 12 ඌනතාවය සඳහා කරන ප්‍රතිකාර
වෛද්‍යවරුන් විසින් ඕ කොම්ප්ලෙක්ස් විටමින් එන්නත් කරනු ලැබේ. එවිට පුද්ගලයා ක්‍රියාශීලී පුද්ගලයකු බවට පත් වේ. විශේෂයෙන්ම මෙය වැඩිහිටියන්ට වැළඳෙන රෝගයකි.
විටමින් B1
පුද්ගලයාගේ ස්නායු නිසි ලෙස ක්‍රියාත්මක නොවේ. නිතර සිරුරට අප්‍රාණික බවක් දැනේ. අත් පා නිතරම හිරිවැටීමට ලක් වේ. විටමින් B - B1 ඌනතාවය අලස ගතිය, සුළු වැඩක යෙදීමේ දී මහන්සිය, අප්‍රාණික බව, තෙහෙට්ටුව ඇතිවේ.
විටමින් B12
B 12 ඌනතාවය නිසා සුසුම්නාවේ රෝග ඇතිවීම, සුසුම්නාවේ ක්‍රියාකාරිත්වය අඩපණ වීම මෙය ඉතා සැලකිලිමත් විය යුතු රෝගයකි. මළ බද්ධය, මුත්‍රා අඩස්සිය ආදි රෝග ඇති වේ. මේ තත්ත්වය උදා වී ඇත්තේ B12 හීනතාවයකින් දැයි ස්ථීරව දැන ගන්න වෛද්‍යවරයකුගේ උපදෙස් මත රුධිර පරීක්ෂණයක් කරවා ගන්න.
විටමින් C
සුසුම්නාවේ ස්නායු තද වීම, අප්‍රාණික බව හිරිවැටීමේ ලක්ෂණ ඇති වේ. විටමින් C මගින් සිරුරේ පටක යථා තත්ත්වයට පත් කෙරේ. ඉන් පටක ශක්තිමත් කෙරේ. එම නිසා තුවාල සුව කිරීමට විටමින් C අත්‍යවශ්‍ය වේ. උගුරේ අමාරු සුව කිරීමට විටමින් ඛ් වැදගත් වේ.
විටමින් D
විටමින් D අස්ථි ශක්තිමත් කිරීමට උපකාර වේ කැල්සියම් හා සම්බන්ධය විටමින් D අඩු වීමෙන් අස්ථි කැඩීමට පිපිරීමට ඉරිතලා යාමට ඉඩ ඇත. බොහෝ විට අස්ථි ඉරිතලා ගොස් තද වේදනාවක් ඇති වේ. එවිට ස්නායු ක්‍රියාකාරීත්වය අඩු වේය. අත් පා හිරි වැටේ. වේදනාව පණ නැති වීමේ ලක්ෂණ පහළ වේ. මේ තත්ත්වය දිගටම පැවැතීමෙන් අස්ථි දිරා යාමට පටන් ගනී. කොන්ද බෙල්ල වැනි අවයවයන්ගේ වේදනාවක් ඇති වේ. ඉතා සුළු නැවීමක දී වැටීමක දී පවා අස්ථි බිඳීමට ඉඩ ඇත.
ප්‍රතිකාර
විටමින් D වැඩි වශයෙන් ලබා දිය යුතු යි. මේ ඌනතාවයේ දී බොහෝ විට විටමින් D එන්නත් කරනු ඇත. මෙය කුඩා දරුවන්ට ද වැළඳීය හැක. එවිට දරුවාගේ අස්ථි වැඩීම සම්පූර්ණයෙන්ම ඇණ හිට ස්නායු වර්ධනය සිදු නොවේ. දරුවා විකෘති වේ. එවිට මිටි දරුවන් බිහිවේ.
විටමින් E
විටමින් E ඌනතාවය නිසා ලිංගික අප්‍රාණික භාවය ඇති වේ ස්ත්‍රි පුරුෂ දෙපක්ෂයටම ලිංගික ප්‍රාණවත් භාවයට විටමින් E අවශ්‍යය. විටමින් E අඩුවීමෙන් විශේෂයෙන් ලිංගික අප්‍රාණික භාවය ඇති වේ. ඒ සඳහා තිබෙන උනන්දුව අඩු වේ. උදයේ අවදිවන විට තිබිය යුතු ප්‍රාණවත් භාවය නැති වේ. සම රැළි වැටේ, සිරුරේ අප්‍රාණවත් බව තෙතමනය නැති වී වියලි සමක් ඇති කරයි. මාංශපේශිවල ක්‍රියාකාරීත්වය අඩු වේ. ඒ නිසා මස් පිඬු පෙරළීමට (Cramp) ඇතිවීමට පටන් ගනී.එමෙන්ම සම දුර්වර්ණ වීම හා හිසකෙස් හැලී යාම.
ප්‍රතිකාර
විටමින් E සිරුරට ලබාදිය යුතු ය. විශේෂයෙන් කරල් මාර්ගයෙන් විටමින් E ලබා ගත හැක. වෛද්‍ය උපදෙස් මත පමණක් ලබාගත යුතු ය.
විටමින් K
ප්‍රධාන වශයෙන් රුධිරය කැටි ගැසීම සඳහා අවශ්‍ය වේ. රුධිරය කැටි ගැසීමට අවශ්‍ය ප්ෙරාෙතාම්බීන් නිපදවීම ප්රාධන කාර්යයි. එවැනි ඌනතාවයකින් පෙළෙන්නේ නම් විටමින් K ලබාදිය යුතු ය. උනතා ෙරා්ග ලක්ෂණ වන්ෙන් ෙල් කැටි ගැසීම ප්රමාද වීමයි.
ප්‍රවර්ගය:විද්‍යාව ප්‍රවර්ගය:ජීව විද්‍යාව පිළිබඳ අංකුර ලිපි ප්‍රවර්ගය:විටමින් ප්‍රවර්ගය:ජීව විද්‍යාව
ක්‍රිපූ 543
ආශ්‍රිත
ප්‍රවර්ගය:ක්‍රිපූ 540ගණන්
යුරොපියන්ස් ක්‍රිකට් කණ්ඩායම (ලංකාව)
යුරොපියන්ස් ක්‍රිකට් කණ්ඩායම යනු, බ්‍රිතාන්‍ය ලංකාව පදනම් කර ගෙන තිබූ සහ යටත්ජිජිතවාදී නිලධාරින්ගෙන් සමන්විතවූ ක්‍රිකට් කණ්ඩායමකි. සංචාරක මාලිබන් ක්‍රිකට් සමාජ කණ්ඩායමට එරෙහිව, 1927 ජනවාරි මාසයේදී එය එක් පළමු-පෙළ තරගයක් ක්‍රීඩා කළේය. කොළඹ ක්‍රිකට් සමාජ ක්‍රීඩාංගනයෙහි ක්‍රීඩා කෙරුණු මෙම තරගය, ජය පරාජයකින් තොරව අවසන් විය.
බාහිර සබැඳි
ප්‍රවර්ගය:පෙර තිබූ පළමු-පෙළ ක්‍රිකට් සමාජ ප්‍රවර්ගය:කොළඹ ක්‍රීඩා සමාජ ප්‍රවර්ගය:ශ්‍රී ලංකාවේ ක්‍රිකට් කණ්ඩායම්
රාමක්‍රිශ්ණ
ප්‍රවර්ගය:1886 මරණ ප්‍රවර්ගය:1836 උපත් ප්‍රවර්ගය:Webarchive template wayback links ප්‍රවර්ගය:Articles with hAudio microformats
ප්‍රශියාවේ මාරි කුමරිය (1855-1888)
ප්‍රෂියාවේ මාරි කුමරිය (ප්‍රෂියාවේ මාරි එළිසබෙත් ලුයීස් ෆ්‍රෙඩෙරිකා ;1855 සැප්තැම්බර් 14, මාර්මොපොලැයිස්, පොට්ස්ඩෑම් –1888 ජුනි 20, ඩ්‍රෙස්ඩෙන්), හෝහෙන්සලර්න් ගෘහයේ කුමරියක් විය. ඇය ප්‍රෂියාවේ ෆ්‍රෙඩෙරික් චාර්ල්ස් කුමරුගේ දියණිය වූ අතර නෙදර්ලන්තයේ හෙන්රි කුමරුගේ දෙවන බිරිඳ ද ඉන් පසුව සැක්ස්-ඇල්ටෙන්බර්ග්හි ඇල්බර්ට් කුමරුගේ පළමු බිරිඳ ද විය. ඇය ජර්මානු අධිරාජ්‍ය 1 වන විල්හෙල්ම්ගේ great-niece (සහෝදරයා හෝ සහෝදරියගේ පුතා හෝ දුව ගේ දුව) ද වූවා ය.
දිවිය
වම|thumb|278x278පික්|Prinzessin මාරි සහ ඇගේ පළමු සැමියා,1878 දී මාරි කුමරිය ප්‍රෂියානු ෆීල්ඩ්-මාර්ෂල් ප්‍රෂියාවේ ෆ්‍රෙඩෙරික් චාර්ල්ස් කුමරු (1828-1885) සහ ඔහුගේ බිරිඳ ඇන්හැල්ට්-දෙසාවුහි මරියා ඇනා කුමරිය (1837-1906) ගේ වැඩිමහල්ම දියණිය වූවා ය. මාරිගේ මව ඇන්හල්ට්හි 4 වන ලියෝපොල්ඩ් ආදිපාදවරයාගේ හා ප්‍රෂියාවේ ෆ්‍රෙඩරීකේ කුමරියගේ බාලම දියණිය වූවා ය.
1878 අගෝස්තු 23 දා මාරි කුමරිය 1850 සිට ලක්ස්ම්බෝර්ග්හි ආණ්ඩුකාරවරයා සහ අද්මිරාල්ලොයිට්නන් ද්සූ(ර්) සී (ජර්. මුහුදු අද්මිරාල්) වූ ඔරේන්ජ්-නෑසෝහි හෙන්රි කුමරු (1820–1879) සමඟ නොයෙන් පාලෙයි (Neuen Palais)හි දී විවාහ විය. ඔහු නෙදර්ලන්තයේ දෙවන විලියම් රජුගේ හා ඔහුගේ බිරිඳ රුසියාවේ මහා ආදිපාද ඇනා පැව්ලොව්නා ගේ තුන්වන පුත්‍රයා වූයේ ය. මාරි සහ හෙන්රි අතර විවාහය ඔරේන්ජ්-නෑසෝ නිවස වඳවී යාමෙන් බේරා ගැනීමට ගත් උත්සාහයකින් පිළියෙල කරන ලද්දකි. අවාසනාවන්ත ලෙස විවාහයෙන් යන්තම් මාස 5ක් පිරෙන විට 1879 ජනවාරියේ දී හෙන්රි කුමරු සරම්ප සෑදී මියයාමත් සමඟ එය දරුවන් නැති විවාහයක් බවට පත් විය.
අවුරුදු සයකට පසුව 1885 මැයි 6 වැනි දා, මාරි කුමරිය සැක්ස්-ඇල්ටෙන්බර්ග්හි එඩුවාර්ඩ් කුමරුගේ හා ලුයීස් කැරොලීන් රොයිස්-ග්රයිස් කුමරියගේ පුතකු වූ සැක්ස්-ඇල්ටෙන්බර්ග්හි ඇල්බර්ට් කුමරු (1843–1902) සමඟ බර්ලින්හි දී විවාහ විය. මෙම විවාහය සංහිඳියාවෙන් යුතු විවාහයක් බව වාර්තාවන අතර ඉන් දරුවන් දෙදෙනෙක් ඉපැදුණි. කුමරිය ෂ්ක්ලොස් අල්බ්‍රෙයිච්ට්බර්ග්හි දී 1888 දී වැදූගෙයි උණ නිසා ඇති වූ තත්ත්වයන් හේතුවෙන් මිය ගිය අතර සැක්ස්-ඇල්ටෙන්බර්ග්හි පවුලේ සුරක්ෂිතාගාරයේ භූමදාන කරන ලදී. ඇගේ දෙවන සැමියා 1891 දී රෙම්ප්ලින්හි දී මෙක්ලන්බර්ග්-ස්ට්‍රෙලිට්ස්හි මහා ආදිපාද ෆ්‍රෙඩෙරික් විල්හෙල්ම්ගේ ලේලියක් හා රුසියාවේ පව්ලොවිච්හි මහා ආදිපාද මයිකල්ගේ මිණිපිරියක් වූ මෙක්ලන්බර්ග්-ස්ට්‍රෙලිට්ස්හි ආදිපාදවරිය හෙලීන් (1857–1936) සමඟ නැවත විවාහ වූයේ ය.
මාරි කුමරිය ඇගේ එකම සහෝදරිය වූ ප්‍රෂියාවේ ලුයීස් මාර්ගරෙට් කුමරියගේ එකම පුතා වූ හා තම බෑනා වූ කොනෝග්ට්හි ආතර් කුමරුගේ ඇපකාර මව (මඤ්ඤා?) විය. එම බෞතීස්මය වින්ඩ්සර් මාළිගයේ පුද්ගලික දේවස්ථානයක සිදු කරන ලදී.
යොමු
ප්‍රවර්ගය:1855 උපත් ප්‍රවර්ගය:1888 මරණ
1996 මහ බැංකු බෝම්බ ප්‍රහාරය
1996 මහ බැංකු බෝම්බ ප්‍රහාරය යනු ත්‍රස්ථවාදී සංවිධානයක් වූ දෙමළ ඊලාම් විමුක්ති කොටි සංවිධානය විසින්, එම වසරේ ජනවාරි මස 31 වන දින ශ්‍රී ලංකාවේ කොළඹ පිහිටි ශ්‍රී ලංකා මහ බැංකුව ගොඩනැගිල්ල අසල ක්‍රියාත්මක කරන ලද දැවැන්ත බෝම්බ ප්‍රහාරයකි.
මෙම බෝම්බ ප්‍රහාරය සහ එම වසරේම ජුලි මසදී 70 දෙනෙකුට මරු කැඳවමින් පුපුරා ගිය දෙහිවල දුම්රිය බෝම්බය, හේතුවෙන් ශ්‍රී ලංකාවේ විදේශ සංචාරක ආගමනයද 40% කින් බිඳ වැටුණි.
සිදුවීම
1996 ජනවාරි 31 වන දිනදී, කොළඹ පිහිටි, ආර්ථික මරමස්ථානයක් වූ ශ්‍රී ලංකා මහ බැංකුවේ ප්‍රධාන ගේට්ටුව වෙත වේගයෙන් පැමිණි, කිලෝ ග්රෑම් 200 ක පමණ පුපුරණද්‍රව්‍ය තොගයක් පටවාගත් ට්‍රක් රථයක් (42-6452), මහ බැංකු ගොඩනැගිල්ල තුලට ධාවනය කිරීමට උත්සාහ කරන ලදී. නමුත් ගොඩනැගිල්ල ඉදිරිපසින් සවිකොට තිබූ නව යකඩ වැටක් හේතුවෙන් රථය ගොඩනැගිල්ල තුලට ධාවනය කරවාගෙන යාමට රියදුරුට අවස්ථාව නොලැබුණු අතර, රථය කිහිප විටක් වේගයෙන් වැටෙහි හප්පවා එය බිඳීමට කල උත්සාහයද අසාර්ථක වූ නිසා බෝම්බකරු විසින් එම ස්ථානයේදී පුපුරණද්‍රව්‍ය තොගය සහිත ට්‍රක් රථය පුපුරුවා හැරීම සිදු කරන ලදී. ප්‍රහාරය නිසා මහ බැංකු ගොඩනැගිල්ලට දැඩි විනාශයක් සිදුවූ අතර, අසල පිහිටි ප්‍රධාන ගොඩනැගිලි අටකටද දැඩි අලාභහානි සිදුවිය. බෝම්බ පටවා ගත් රථය පසුපසින්, ත්‍රීවිල් රථයකින් පැමිණි තවත් කොටි ත්‍රස්ථ සාමාජිකයින් දෙදෙනෙකු, ස්වයංක්‍රීය රයිපලයකින් සහ රොකට් විදිනයකින් (RPG) සන්නද්ධව පැමිණ මේ ප්‍රහාරයට සම්බන්ධ වෙන ලදී.
මෙම දැවැන්ත ප්‍රහාරය හේතුවෙන් ජීවිත 91 මරු වැළඳගත් අතර තවත් 1,400 කට තුවාල සිදුවිය. මීට අමතරව ප්‍රහාරයේ බලපෑම නිසා 100 කට තරම් පිරිසකගේ දෘෂ්‍ය පෙනීමට හානි සිදුවිය. තුවාල ලැබූ පිරිස අතර අමෙරිකානුවන් දෙදෙනෙක්, ජපන් ජාතිකයන් සය දෙනෙක් සහ, ලන්දේසි ජාතිකයෙක්ද වූහ. ප්‍රහාරයෙන් විපතට ලක්වූ බොහෝ දෙනෙකු බැංකුව අසල සිටි සාමාන්‍ය ජනතාව විය.
පුපුරණද්‍රව්‍ය සහිත රථය පුපුරුවා හැරීම සිදුකල රාජු නැමැත්තා එවෙලේම මරණයට පත්වූ අතර, පසුපසින් ත්‍රීවිල් රථයක නැගි ආ සුබ්‍රමණියම් විග්නේශ්වරම් සහ, සිවසාමී ධර්මේන්ද්‍ර යන අය, ජනතාවගෙන් ලත් තොරතුරු මත ඉක්මනින් අත්අඩංගුවට ගන්නා ලදී.
පොලීසිය සහ ආරක්ෂක අංශ මෙම ත්‍රස්ථවාදී සිදුවීමට සම්බන්ධ පිරිස් සොයා තව දුරටත් පරික්ෂණ පැවැත්වූ අතර, ප්‍රහාරය සිදු කල ප්‍රධාන බෝම්බකරු යාපනය සිට පැමිණි අයෙක් බවට හෙළි කර ගන්නා ලදී.
ත්‍රස්ථවාදීහූ
දෙමළ කොටි ත්‍රස්ථවාදීන් තිදෙනෙකු විසින් මූලික ප්‍රහාරය දියත් කිරීම සිදුකල අතර, ඉන් එක් අයෙක් ප්‍රහාරය සිදුවූ අවස්ථාවේදීම ජීවිත්ක්ෂයට පත්විය. ඉතිරි ත්‍රස්ථවාදීන් දෙදෙනා පොලිස් අත්අඩංගුවට පත්විය.
ප්‍රහාරය සිදු වී මෙහෙතකට පසු සමහර දේශීය සහ විදේශීය සංචාරක ඒජන්සි වෙත, එල්ටීටීඊ සංවිධානයට සම්බන්ධ හමුදාවක් වූ Ellalan Force වෙතින්, ශ්‍රී ලංකාව වර්ජනය කරන ලෙස ඉල්ලා තර්ජන පණිවිඩ ලැබී තිබුණි.
අපරාධ චෝදනා
බෝම්බ ප්‍රහාරයට සම්බන්ධ වූ එකෙළොස් දෙනෙකු අත්අඩංගුවට පත්වූ අතර, ඉන් දසදෙනෙකුම ගොනුකරන ලද චෝදනා 712 කට අධිචූදිතයෝ වූහ. ගොනු කරන ලද චෝදනා අතර ඝාතන සිදු කිරීමේ අරමුණු සහිත වීම, ඝාතන සිදු කිරීම, රජයේ දෙපල විනාශ කිරීම, සහ ගැටුම් උත්සන්න කිරීම යන ඒවා විය.
2002 වසරේදී විනිසුරු සරත් අඹේපිටිය මහතා විසින්, එල්ටීටීඊ ත්‍රස්ථ නායක, වේළුපිල්ලේ ප‍්‍රභාකරන්, 1996 මහ බැංකු බෝම්බය සිදු කිරීම සම්බන්ධයෙන් අත්අඩංගුවට ගන්නා ලෙස විවෘත වරෙන්තුවක් නිකුත් කරන ලදී. ගොනු කරන ලද චෝදනා 51 කට වැරදිකරු වූ ප්‍රභාකරන් හට, විනිසුරුවරයා විසින් වසර 200 ක සිර දඬුවම් තීන්දුවක්ද නියම කරන ලදී.
භාහිර සබැදි
ප්‍රවර්ගය:එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
නීතිය - සයිබර් නීතිය
සන්නිවේදන තාක්ෂණය (විශේෂයෙන්ම සයිබර් අවකාශය) සම්බන්ධ නෛතික ගැටලු විශ්ලේෂණාත්මක විමර්ශනයට භාජනය කරනු ලබන නීතිය සයිබර් නීතිය (cyber – law) යනුවෙන් සරලව හදුන්වා දිය හැක. දේපල සහ භාර නීති මෙන් වෙනමම වූ නීති කේෂේත්‍රයක් ලෙස හඳුනාගැනීමට (සයිබර් නීතිය) අපහසුය. මන්ද යත් සයිබර් නීතිය (cyber – law) විවිධ නෛතික කේෂේත්‍රයන් සමඟ සම්මිශ්‍රණය වී ඇති බැවිනි. උදාහරණ ලෙස බුද්ධිමය දේපල, පෞද්ගලිකත්වය, භාෂා නිදහස හරහා වැටී ඇති නීති පද්ධතියකි. සයිබර් නීතියේ මූලික හරය සංක්ෂිප්තව මෙසේ ලුහුඬින් සඳහන් කල හැකිය. සයිබර් නීතිය වනාහි අන්තර්ජාලය තුළ මිනිසාගේ ක්‍රියාකාරීත්වය පාලනය කිරීම සඳහා පමුනුවාගන්නා ලද නීති සමුදායකි.
ප්‍රවර්ගය:නීතිය ප්‍රවර්ගය:තාක්ෂණය ප්‍රවර්ගය:තොරතුරු තාක්ෂණය
බැලුම්මහර පැරණි තැපැල් කණුව ඉදිරිපිට පාර
450px|thumbnail|දකුණ|බැලුම්මහර පැරණි තැපැල් කණුව ඉදිරිපිට පාර සඳහා වන නාම පුවරුව 2013දී දිස්වූ අයුරු ශ්‍රී ලංකාවේ දිගම නිල නාමය අැති මාර්ගය සේ සැලකේ. ගම්පහ ප්‍රාදේශීය සභාව මගින් නඩත්තු කෙරේ.
300px|thumbnail|දකුණ|පාරේ දසුනක්
ප්‍රවර්ගය:ගම්පහ ප්‍රාදේශීය සභාව
නාගීස් ෆක්රි
නාගීස් මොහොමඩ් ෆක්රි ඇමෙරිකානු නිළියක, නිරූපිකාවක වන අතර මූලික වශයෙන් ඉන්දියානු සිනමාව තුළ දැකගත හැක.
ප්‍රවර්ගය:1979 උපත් ප්‍රවර්ගය:සිනමාව ප්‍රවර්ගය:ඉන්දියානු සිනමාව
ශ්‍රී ලංකාවේ විදුලි බලය
විදුලි බල උත්පාදනය
වර්තමානයේදී ශ්‍රී ලංකාවේ විදුලි බල උත්පාදනය සඳහා ප්‍රාථමික ප්‍රභව තුනක් භාවිතා වෙති; තාප විදුලි බල (ජෛවස්කන්ධය, ගල්අඟුරු, සහ අනෙකුත් සියළු ඉන්ධන-තෙල් ප්‍රභව වලින් ගැනෙන ශක්තිය අඩංගු වෙයි), ජල විදුලි බලය (කුඩා ජල විදුලි), සහ අනෙකුත් සාම්ප්‍රදායික-නොවන පුනර්ජන්‍ය බලශක්තිය ප්‍රභව  (සූර්ය බලශක්තිය සහ සුලං බලශක්තිය) අඩංගු වෙයි: